pythainlp/thai-wiki-dataset-v4 huggingface dataset:
ปีเตอร์ วิธ

ปีเตอร์ วิธ (เกิด 30 สิงหาคม พ.ศ. 2494) นักฟุตบอลอังกฤษ และเป็นผู้ฝึกสอนฟุตบอล เขาเคยเป็นผู้ฝึกสอนทีมชาติไทย ระหว่าง พ.ศ. 2541-พ.ศ. 2545 และหลังจากนั้นได้เป็นผู้ฝึกสอนให้กับทีมชาติอินโดนีเซีย
ประวัติ.
ปีเตอร์ วิธ เกิดเมื่อวันที่ 30 สิงหาคม พ.ศ. 2494 ที่เมืองลิเวอร์พูล ประเทศอังกฤษ โดยเขาได้เริ่มเล่นฟุตบอลให้หลายสโมสร ไม่ว่า เซาธ์พอร์ต บาร์โรว์ พอร์ตอลิซาเบธซิตี อาร์คาเดียเชพาร์ด โวลเวอร์แฮมป์ตันวันเดอเรอร์ ในช่วงฤดูกาล 1975 ได้ย้ายมาเล่นที่สหรัฐอเมริกาโดยเล่นให้กับพอร์ตแลนด์ ทิมเบอร์ โดยเขาทำประตูได้ 17 ประตูซึ่งในฤดูกาลนั้น ทีมได้เป็นอันดับที่หนึ่งในลีก ต่อมาได้เล่นให้กับ เบอร์มิงแฮมซิตี และเริ่มเป็นที่รู้จักเมื่อเล่นให้กับทีมนอตติงแฮมฟอเรสต์ และในฤดูกาลนั้นนอตติงแฮม์ฟอเรสต์ได้เป็นแชมเปียนลีก หลังจากนั้นเขาได้ย้ายไปเล่นให้กับสโมสรฟุตบอลนิวคาสเซิลยูไนเต็ด และได้ย้ายต่อมาเล่นให้กับ แอสตันวิลลา ตามคำชักชวนของ รอน ซอนเดอร์ ในฤดูกาล 1980/81 โดยค่าตัว 500,000 ปอนด์ ซึ่งในฤดูกาลนั้นเขาได้ทำประตูให้กับแอสตันวิลลา 20 ประตู และทำประตูสำคัญของบาเยิร์นมิวนิก โดยยิงประตูในนาทีที่ 67 ทำให้แอสตันวิลลาชนะเลิศการแข่งขัน ยูโรเปียนคัพ นอกจากนี้เขายังได้เล่นให้กับ เชฟฟิลด์ยูไนเต็ด และฮัดเดอร์ฟิลด์ทาวน์
ในระดับชาติแล้วเขายังได้เล่นให้กับทีมชาติอังกฤษ 11 ครั้ง โดยทำได้ 1 ประตู
ผลงานในฐานะผู้ฝึกสอน.
ภายหลังจากการเลิกเล่นฟุตบอลแล้ว เขาได้มาเป็นผู้ฝึกสอนให้กับวิมเบิลดันในช่วงเวลาสั้นๆ และย้ายมาเป็นผู้ฝึกสอนให้ทีมชาติไทยเป็นเวลา 4 ปี โดยเขานำทีมชาติไทยชนะ ไทเกอร์คัพ 2 ครั้งในปี 2543 และ 2545 และนำทีมไทยเข้ารอบ 4 ทีมสุดท้าย กีฬาเอเชียนเกมส์ ที่ กรุงเทพ ประเทศไทย และที่ ปูซาน ประเทศเกาหลีใต้ และในช่วงที่เขาคุมทีมนั้นทีมชาติไทยได้รับอันดับจากฟีฟ่า อันดับที่ 43 ซึ่งเป็นอันดับที่สูงสุดในประวัติศาสตร์ทีมชาติไทย
ภายหลังจากที่ไม่สามารถนำทีมไทยเข้าร่วมการแข่งขันโอลิมปิก โดยแพ้ให้กับทีมชาติสหรัฐอาหรับเอมิเรตส์ในรอบคัดเลือกนั้น เขาได้สัมภาษณ์ให้กับหนังสือพิมพ์การ์เดียนของอังกฤษว่า ได้มีเหตุการณ์ทะเลาะกับนายกสมาคมฟุตบอล วิจิตร เกตุแก้ว เรื่องที่วิจิตร ต้องการให้ปีเตอร์สวมชุดสูทในสนามฟุตบอล ในขณะที่ตัวเขาเองต้องการใส่ชุดกีฬาเนื่องจากอากาศที่ร้อน และเรื่องการแต่งตัวนี่เองเป็นข้ออ้างที่ทางสมาคมที่ทำให้เขาต้องออกจากทีมชาติไทย ต่อมาเขาได้ถูกทาบทามให้เป็นผู้ฝึกสอนกับทีมชาติเวียดนาม และ ทีมชาติอินโดนีเซีย โดยเขาได้เลือกเป็นผู้ฝึกสอนให้อินโดนีเซีย ตั้งแต่ปี 2547 เป็นต้นมา 
นอกจากนี้เขายังเคยเป็นหัวหน้าผู้ฝึกสอนให้กับปตท.ระยอง ในไทยพรีเมียร์ลีก และ นครปฐม ยูไนเต็ด
เกียรติประวัติ.
นักเตะ.
Portland Timbers
Nottingham Forest
Aston Villa
ผู้ฝึกสอน.
ทีมชาติไทย
ทีมชาติอินโดนีเซีย
นนทก

นนทก ในรามเกียรติ์ หรือ (หรือ , Bhasmāsura Praveen) นนทกเคยเป็นพรหมมาก่อน แต่อิจฉาริษยารุ่นน้องที่ได้รับตำแหน่งไปแทน จึงถูกพระอิศวร (หรือพระศิวะ) สาปให้เป็นยักษ์ล้างเท้าอยู่เชิงบันไดเขาไกรลาศเป็นเวลาโกฏิปี นนทกถูกเหล่าเทวดากลั่นแกล้งตีหัวดึงผมจนเขาหัวล้าน นนทกจึงขึ้นไปขอพรจากพระอิศวร และได้รับพรนิ้วเพชรชี้ไปที่ผู้ใดผู้นั้นต้องตาย และลงไปสร้างความเดือนร้อนแก่เหล่าเทวดา พระอิศวรจึงสั่งให้พระนารายณ์ (หรือพระวิษนุ) แปลงเป็นอัปสร (หรือนางโมหิณี) มาล่อหลอกให้นนทกร่ายรำชี้นิ้วไปที่ขาตนเองจนเจ็บปวดเสียหลักล้มลง เมื่อนนทกรู้ความจริงจึงต่อว่าพระนารายณ์และบอกว่าหากใครมีอำนาจมากกว่าย่อมชนะแน่นอน พระนารายณ์ได้ยินเช่นนั้นจึงบอกให้ นนทกไปเกิดใหม่ให้มีอำนาจมากกว่าตน เป็นยักษ์สิบเศียรยี่สิบมือ ส่วนตนนั้นจะไปเกิดเป็นมนุษย์ธรรมดาและจะลงไปประจันหน้ากันเบื้องล่าง นนทกและพระนารายณ์จึงเป็นต้นกำเนิดของทศกัณฐ์และพระรามในรามเกียรติ์
เห็ดหอม

เห็ดหอม เป็นสิ่งมีชีวิตจำพวกเห็ดรา ซึ่งเราสามารถรับประทานได้ นิยมนำมาใช้ประกอบอาหารโดยเฉพาะอาหารจีนและอาหารญี่ปุ่น สามารถนำไปตากแห้งเพื่อให้เก็บไว้ได้นาน
อนุกรมวิธานและชื่อ.
มีการระบุชื่อวิทยาศาสตร์ของเห็ดราชนิดนี้ครั้งแรกในชื่อ "Agaricus edodes" โดยไมลส์ โจเซฟ เบิร์กลีย์ใน ค.ศ. 1877 ซึ่งเดวิด เพกเลอร์จัดอยู่ในสกุล "Lentinula" ใน ค.ศ. 1976 เห็ดรานี้ได้รับชื่อพ้องในประวัติอนุกรมวิธาน ดังนี้:
ชื่อเห็ดในภาษาญี่ปุ่น  มาจากคำว่า "ชิอิ" (#เปลี่ยนทาง , Castanopsis) จากต้น "Castanopsis cuspidata" ที่มีท่อนไม่ซุงตายที่ปลูกโดยทั่วไป กับ "ทาเกะ" (#เปลี่ยนทาง , เห็ด) ส่วนชื่อพฤกษศาสตร์ "" เป็นศัพท์ภาษาละตินที่แปลว่า "กินได้"
มะเร็งเม็ดเลือดขาว

มะเร็งเม็ดเลือดขาว หรือที่นิยมเรียกทับศัพท์ว่า ลูคิเมีย  เป็นกลุ่มของโรคมะเร็งเม็ดเลือดซึ่งปกติเริ่มต้นในไขกระดูกทำให้มีเซลล์เม็ดเลือดปริมาณสูงผิดปกติ เซลล์เม็ดเลือดเหล่านี้ยังไม่เจริญเต็มที่ และเรียกว่าเซลล์ตัวอ่อนหรือเซลล์มะเร็งเม็ดเลือด อาการอาจมีเลือดออกและมีจุดจ้ำเลือด รู้สึกเพลีย มีไข้ และมีความเสี่ยงติดเชื้อมากขึ้น ซึ่งเป็นอาการเนื่องจากขาดเซลล์เม็ดเลือดปกติ ปกติวินิจฉัยด้วยการทดสอบเลือดหรือการเจาะไขกระดูกออกตรวจ
อาการ.
เนื่องจากผู้ป่วยมะเร็งเม็ดเลือดขาวนั้น จะมีการแบ่งตัวเพิ่มจำนวนของเซลล์ตัวอ่อนของเม็ดเลือดขาวเพิ่มมากขึ้น ซึ่งจะมีผลกระทบต่ออวัยวะที่สร้างเม็ดเลือดชนิดต่าง ๆ ได้แก่ ปริมาณเกล็ดเลือด ที่บทบาทสำคัญในกระบวนการแข็งตัวของเลือดนั้นลดจำนวนลง ส่งผลให้ผู้ป่วยอาจจะเกิดรอยจ้ำเลือด (bruised) มีภาวะเลือดไหลไม่หยุดได้ (bleed excessively) และ อาจจะเป็นจุดแดง ๆ ตามผิวหนังได้ (petechiae) 
นอกจากนี้ การที่ผู้ป่วยมีจำนวนเม็ดเลือดขาวที่ปกติลดจำนวนลงนั้น จะทำให้ผู้ป่วยมีภาวะติดเชื้อได้ง่ายกว่าคนปกติอีกด้วย รวมทั้ง การที่จำนวนเม็ดเลือดแดงมีจำนวนที่ลดลง ก็จะส่งผลให้ผู้ป่วยมีอาการของโลหิตจาง ซึ่งอาจจะทำให้ผู้ป่วยเกิดภาวะหายใจลำบากขึ้นด้วย
นนปัจจุบันมีความก้าวหน้าของยาเคมีบำบัด และการปลูกถ่ายไขกระดูกมีความก้าวหน้า เพราะฉะนั้นจัดได้ว่ามีวิธีการรักษาให้หายขาดได้ โดยเฉพาะในเด็กอายุต่ำกว่า 12 ขวบ อัดราการรักษาให้หายขาดค่อนข้างสูง คงขึ้นอยู่กับการมาพบแพทย์รักษาอย่างรวดเร็วและมาพบตั้งแต่เริ่มต้น มีบางกลุ่มที่ไม่ทราบและปล่อยปละละเลยให้อาการเป็นมากขึ้น
นอกจากนี้ ยังอาจจะมีอาการอื่น ๆ อีก เช่น อาการมีไข้ขึ้น หนาวสั่น น้ำหนักลด มีอาการอ่อนเพลีย ปวดศีรษะ และเมื่อเซลล์มะเร็งเกิดการแพร่กระจายไปยังตับและม้าม ก็จะทำให้ตับโต และม้ามโตได้ และถ้าหากเซลล์มะเร็งเกิดการแพร่กระจายไปยังกระดูก ก็จะส่งผลทำให้มีอาการปวดกระดูกและข้อได้เช่นกัน
ประเภท.
การแบ่งประเภทของมะเร็งเม็ดเลือดขาวนั้น สามารถแบ่งออกได้หลายแบบ ได้แก่
สาเหตุ.
ไม่มีสาเหตุเดียวที่ทราบว่าก่อให้เกิดมะเร็งเม็ดเลือดขาว สำหรับกรณีที่ทราบนั้นพบน้อย และเชื่อว่ามะเร็งเม็ดเลือดขาวแต่ละชนิดก็มีสาเหตุต่างกัน
มะเร็งเม็ดเลือดขาวเกิดจากการกลายพันธุ์ของดีเอ็นเอเช่นเดียวกับมะเร็งชนิดอื่น การกลายพันธุ์นี้อาจเกิดขึ้นเองหรือเป็นผลจากการได้รับกัมมันตรังสีหรือสารก่อมะเร็ง
การรักษา.
การรักษาในผู้ป่วยแต่ละราย และมะเร็งแต่ละชนิดจะไม่เหมือนกัน โดยหลักการการรักษาคือระยะแรกจะควบคุมโรคให้สงบ (remission) หลังจากนั้นจะป้องกันการกลับเป็นซ้ำ (relapse) ผู้ป่วยหลายรายสามารถหายขาดได้
เชอร์รีเกิร์ล/อุนเม

เชอร์รีเกิร์ล/อุนเม (; โรมาจิ: "Cheri Geru / Unmei") เป็นซิงเกิลที่ 35 ของคุมิ โคดะ เป็นดับเบิ้ล เอ ไซด์ซิงเกิล วางจำหน่ายในวันที่ 6 ธันวาคม [[พ.ศ. 2549 เป็นซิงเกิลที่วางขายก่อนอัลบั้มที่ 5 Black Cherry จะวางขาย 3 สัปดาห์ เปิดตัววันแรกที่อันดับที่ 2 ของออริกอนชาร์ต โดยสัปดาห์แรกอยู่ในอันดับที่ 3 ของออริกอนชาร์ตด้วยยอดขาย 61,817 แผ่น โดยมียอดขายรวมประมาณ 1 แสนแผ่น
เพลง Cherry Girl เป็นเพลงประกอบโฆษณาโทรศัพท์มือถือของซอฟต์แบงค์รุ่น SoftBank 811T และนอกจากนี้ยังประกอบภาพยนตร์สั้นเรื่อง Cherry Girl ที่[[คุมิ โคดะ]]นำแสดงโดยเป็นดีวีดีแผ่นที่ 2 ที่อยู่ในอัลบั้ม Black Cherry ของเธอ ส่วนเพลง 運命(อุนเมย์) เป็นเพลงประกอบภาพยนตร์เรื่อง "โอกุ สงครามจอมนาง"
ชาร์ต.
[[หมวดหมู่:ซิงเกิลในปี พ.ศ. 2549]]
[[หมวดหมู่:เพลงญี่ปุ่น]]
[[หมวดหมู่:เพลงของคูมิ โคดะ]]
ยูเมโนะอุตะ / ฟูตาริเดะ...

ยูเมโนะอุตะ / ฟูตาริเดะ... (; โรมาจิ: "Yume no uta / Futaride...") เป็นซิงเกิลที่ 34 ของคุมิ โคดะ เป็นดับเบิ้ล เอ ไซด์ซิงเกิล วางจำหน่ายในวันที่ 18 ตุลาคม พ.ศ. 2549 เป็นซิงเกิลที่วางคอนเซปต์ว่า "ดับเบิ้ลบัลลาดซิงเกิล" เปิดตัวสัปดาห์แรกในอันดับที่ 1 ของออริกอนชาร์ตด้วยยอดขาย 175,643 แผ่น โดยมียอดขายรวมประมาณ 310,000 แสนแผ่น
สมบัติแห่งชาติเกาหลีใต้

สมบัติแห่งชาติเกาหลีใต้ คือ ชื่อเรียกระบบการอนุรักษ์มรดกของประเทศเกาหลีใต้ สำหรับวัตถุที่จับต้องได้ซึ่งมีคุณค่าทางศิลปะ วัฒนธรรม และประวัติศาสตร์ที่สำคัญ ตัวอย่างของวัตถุ ได้แก่ ศิลปะ สิ่งประดิษฐ์ สถานที่ หรืออาคาร ภายใต้การดูแลของสำนักงานมรดกเกาหลี (KHS) โดยสมบัติทางวัฒนธรรมชิ้นแรกนั้นมีขึ้นในปี พ.ศ. 2481 (ค.ศ. 1938) ภายใต้การปกครองของญี่ปุ่น ซึ่งต่อมาหลังจากหลุดพ้นจากอำนาจของญี่ปุ่นแล้ว ทางการเกาหลีได้ดำเนินโครงการต่อมา 
ณ เดือนพฤษภาคม ค.ศ. 2020 มีสมบัติแห่งชาติเกาหลีใต้ ทั้งสิ้น 327 รายการ 
ตัวอย่างสมบัติแห่งชาติ.
ตัวอย่างสมบัติแห่งชาติเกาหลีใต้:
ฯลฯ
สมบัติแห่งชาติญี่ปุ่น

ส่วนหนึ่งของสมบัติประจำชาติญี่ปุ่น
สมบัติแห่งชาติญี่ปุ่น ("โคะคุโฮ" ,"สมบัติของประเทศ") คือ "ทรัพย์สินทางวัฒนธรรมที่จับต้องได้ (Tangible Cultural Properties)" ชนิดที่มีคุณค่าที่สุดของประเทศญี่ปุ่น ถือเป็นมรดกที่มีคุณค่าทางประวัติศาสตร์หรือศิลปะ จำแนกเป็นประเภท "สิ่งก่อสร้าง" หรือ "สิ่งสวยงามและหัตถกรรม" ที่แสดงให้เห็นถึงฝีมืออันยอดเยี่ยม คุณค่าสูงสำหรับประวัติศาสตร์วัฒนธรรมโลก หรือมีคุณค่าพิเศษในด้านการศึกษา ที่ได้รับขึ้นทะเบียนจากรัฐบาลญี่ปุ่น ("สำนักงานกิวัฒนธรรม" ภายใต้กระทรวงศึกษาธิการ วัฒนธรรม กีฬา วิทยาศาสตร์ และเทคโนโลยี) 
สมบัติแห่งชาติราว 20% เป็นสิ่งก่อสร้างต่าง ๆ เช่น ปราสาท วัดพุทธ ศาลเจ้าชินโต หรือที่พักอาศัย ส่วนอีก 80% เป็นภาพวาด ม้วนหนังสือ พระสูตร งานเขียนอักษรวิจิตร ประติมากรรมที่ทำด้วยไม้ สำริด หรือหิน งานหัตถกรรม เช่น เครื่องปั้นดินเผาและเครื่องเขินแกะสลัก งานโลหะ ดาบและสิ่งทอ ตลอดจนสิ่งประดิษฐ์ทางโบราณคดีและประวัติศาสตร์ ตั้งแต่สมัยโบราณจนถึงยุคเมจิ อาทิ ชิ้นส่วนเครื่องปั้นดินเผาที่เก่าแก่ที่สุดในโลกจากยุคโจมง เอกสารและงานเขียนในศตวรรษที่ 19 พระตำหนักอากาซากะและโรงงานทอผ้าโทมิโอกะ 
จำนวนสมบัติ.
ณ วันที่ 1 ธันวาคม 2567 จำนวนสมบัติแห่งชาติญี่ปุ่นมีทั้งหมด 1,143 รายการ แบ่งกลุ่มได้ดังนี้
จุดกำเนิด

จุดกำเนิด  ในทางคณิตศาสตร์ ปริภูมิแบบยุคลิด คือ จุด ๆ หนึ่งที่ใช้เป็นตำแหน่งยึดเหนี่ยวสำหรับการอ้างอิงทางเรขาคณิตของปริภูมิที่อยู่รอบ ๆ เขียนแทนด้วยอักษร O ในระบบพิกัดคาร์ทีเซียน จุดกำเนิดคือจุดที่เส้นแกนของระบบตัดกัน ส่วนในเรขาคณิตแบบยุคลิด จุดกำเนิดสามารถเป็นจุดอ้างอิงใด ๆ ก็ได้ตามต้องการ
ในระบบพิกัดธรรมดาทั่วไปที่เป็นระบบสองมิติ (อยู่ในระนาบ) และสามมิติ (อยู่ในปริภูมิ) มีเส้นแกนที่ตั้งฉากกันสองแกนและสามแกนตามลำดับ จุดกำเนิดจะเป็นตัวแบ่งเส้นแกนออกเป็นสองส่วน คือครึ่งด้านบวกกับครึ่งด้านลบ ดังนั้น จุดกำเนิดจึงมีค่าเป็นศูนย์เสมอ นั่นคือ ในสองมิติอยู่ที่ (0, 0) และสามมิติอยู่ที่ (0, 0, 0) เราสามารถบอกตำแหน่งจุดต่าง ๆ โดยใช้ระยะอ้างอิงจากจุดกำเนิดเป็นพิกัดตัวเลข
จุดกำเนิดของระนาบเชิงซ้อนอาจเรียกได้ว่า เป็นจุดที่แกนจริงและแกนจินตภาพมาตัดกัน กล่าวอีกนัยหนึ่งคือ เป็นจุดสำหรับแสดงจำนวนเชิงซ้อน 0 + 0"i"
แลซซี

แลซซี (Lassie) เป็นชื่อของตัวละครสมมุติ เป็นหมาพันธุ์คอลลีเพศเมีย ปรากฏครั้งแรกตั้งแต่ปี พ.ศ. 2481 (ค.ศ. 1938) ในเรื่องสั้นชื่อ "Lassie Come Home" ของ อีริค ไนท์ นักเขียนชาวอังกฤษ-อเมริกัน ซึ่งต่อมาได้เขียนขยายความเป็นนิยายในชื่อเดียวกัน ตีพิมพ์ครั้งแรกเมื่อ พ.ศ. 2483 (ค.ศ. 1940) ต่อมาตัวละครตัวนี้เป็นที่นิยมและนำมาสร้างเป็นภาพยนตร์ ภาพยนตร์โทรทัศน์ ละครวิทยุ และหนังสือ ซ้ำอีกหลายครั้งมาจนถึงปัจจุบัน 
ในนิยายต้นฉบับของอีริค ไนท์ เรื่องราวเกิดขึ้นในยุคเศรษฐกิจตกต่ำ (ช่วงทศวรรษ 1930) ในประเทศอังกฤษ เจ้าของแลซซี เป็นเด็กชายชาวยอร์คเชอร์ที่ครอบครัวประสบปัญหาทางการเงิน และจำเป็นต้องขายแลซซีให้กับเศรษฐี เจ้าของใหม่ย้ายแลซซีไปอยู่ที่บ้านใหม่ห่างออกไปหลายร้อยกิโลเมตร แต่ด้วยสัญชาตญาณและความรักที่มีต่อเด็กน้อย แลซซีหนีออกมาได้และออกเดินทางด้วยความยากลำบากกลับไปหาเจ้าของเดิมของมัน
แลซซี ถูกสร้างเป็นภาพยนตร์ครั้งแรกในปี พ.ศ. 2486 ชื่อ "Lassie Come Home" แสดงโดย ร็อดดี แมกโดวอล อลิซาเบท เทย์เลอร์ และหมาคอลลีชื่อ "พาล" (Pal) มีภาคต่ออีก 2 ภาคชื่อ "Son of Lassie" (พ.ศ. 2488) และ "Courage of Lassie" (พ.ศ. 2489) และละครวิทยุ ออกอากาศตั้งแต่ปี พ.ศ. 2489 - 2492
จากนั้นมา มีการสร้างภาพยนตร์ และละครที่มีแลซซีเป็นตัวเอกอีกจำนวนมาก รวมทั้ง ภาพยนตร์ซีรีส์ ที่ออกอากาศอย่างต่อเนื่องยาวนาน ทางเครือข่ายซีบีเอส ตั้งแต่ปี พ.ศ. 2497 ถึง พ.ศ. 2517 จำนวน 591 ตอน 
แลซซี จัดเป็นตัวละครหมาได้รับความนิยมสูง เป็นหนึ่งในหมาสามตัว ที่ได้รับการจารึกชื่อไว้ที่ ฮอลลีวูด วอล์ก ออฟ เฟม นครลอสแอนเจลิส รัฐแคลิฟอร์เนีย สหรัฐอเมริกา นอกเหนือจากตัวละคร รินตินติน และสตรองฮาร์ท ในปี พ.ศ. 2548 นิตยสารวาไรตี้ บันทึกชื่อแลซซีเป็น "หนึ่งใน 100 คนดังตลอดกาล" 
แลซซี ถูกนำมาสร้างภาพยนตร์ครั้งล่าสุด ออกฉายในปี พ.ศ. 2548
สตรองฮาร์ท

สตรองฮาร์ท  เป็นชื่อที่ใช้ในการแสดงของ Etzel von Oeringen (1 ตุลาคม พ.ศ. 2460 - 24 มิถุนายน พ.ศ. 2472) หมาพันธุ์เยอรมันเชพเพิร์ดที่ได้รับการฝึกให้เป็นสุนัขตำรวจ มันเกิดที่เยอรมนี ถูกนำมาที่สหรัฐอเมริกาและปรากฏตัวในภาพยนตร์จำนวนมาก ระหว่างปี พ.ศ. 2464 ถึง 2472 
ในปี พ.ศ. 2472 สตรองฮาร์ท ประสบอุบัติเหตุระหว่างแสดง วิ่งชนโคมไฟส่องสว่างซึ่งมีความร้อนสูง จนเป็นแผลไหม้และอักเสบจนเสียชีวิต
ชื่อของสตรองฮาร์ทได้รับการจารึกไว้ที่ ฮอลลีวูด วอล์ก ออฟ เฟม นครลอสแอนเจลิส รัฐแคลิฟอร์เนีย สหรัฐอเมริกา
รินตินติน

รินตินติน (Rin Tin Tin) หรือชื่อเล่น Rinty (10 กันยายน พ.ศ. 2461 - 10 สิงหาคม พ.ศ. 2475) เป็นหมาพันธุ์เยอรมันเชพเพิร์ดที่มีชื่อเสียง มันปรากฏตัวในภาพยนตร์เงียบจำนวนมาก ระหว่างปี พ.ศ. 2465 ถึง 2475 ร่วมสมัยเดียวกับสตรองฮาร์ท แต่รินตินตินมีชื่อเสียงกว่า เพราะมีลูกหลานจำนวนหลายรุ่น ยังปรากฏตัวอยู่ในภาพยนตร์ยุคหลังๆ
รินตินติน เกิดในประเทศฝรั่งเศส ถูกพบในสภาพตื่นตระหนกจากเสียงระเบิดในช่วงสงครามโลกครั้งที่หนึ่ง โดยลี ดันแคน ทหารอเมริกัน ผู้นำมันมาเลี้ยงและนำกลับไปสหรัฐอเมริกาด้วย มันมีความสามารถพิเศษ กระโดดได้สูงถึง 3.5 เมตร เป็นที่สะดุดตา ชาร์ลส โจนส์ ผู้สร้างภาพยนตร์ นำมาแสดงภาพยนตร์ในปี พ.ศ. 2465 แสดงเป็นหมาป่าในภาพยนตร์หลายเรื่อง
รินตินติน ตายเมื่อปี พ.ศ. 2475 ที่ลอสแอนเจลิส หลังจาก รินตินติน ตายไปแล้วร่างของมันถูกนำกลับไปฝังที่ประเทศฝรั่งเศส ลูกหลานของมันยังได้ปรากฏในภาพยนตร์ ภาพยนตร์โทรทัศน์ และละครวิทยุ ต่อมาอีกหลายปี
ชื่อของรินตินติน ได้รับการจารึกไว้ที่ ฮอลลีวูด วอล์ก ออฟ เฟม นครลอสแอนเจลิส รัฐแคลิฟอร์เนีย สหรัฐอเมริกา
หนูเป็นสาวแล้ว

หนูเป็นสาวแล้ว ภาพยนตร์ไทยออกฉายเมื่อปี พ.ศ. 2526 กำกับโดย ประวิทย์ ชุ่มฤทธิ์ สร้างโดย วิมานรัตน์ภาพยนตร์ โดย ณรงค์ วิมานรัตน์ เป็นผู้อำนวยการสร้าง บทประพันธ์และบทภาพยนตร์โดย ปราศรัย กีรกะจินดา นำแสดงโดย สรพงษ์ ชาตรี, มนฤดี ยมาภัย, ส.อาสนจินดา, ชูศรี มีสมมนต์, ลินดา ค้าธัญเจริญ, ธิติมา สังขพิทักษ์ และ ปัญญา นิรันดร์กุล ออกฉายเมื่อวันที่ 24 กุมภาพันธ์ พ.ศ. 2526 ฉายที่โรงภาพยนตร์เพชรรามา-เพชรเอ็มไพร์-สามย่าน-โอลิมปิค มีเพลงเอกของภาพยนตร์ชื่อเดียวกับภาพยนตร์ ขับร้องโดย พุ่มพวง ดวงจันทร์ 
คำโปรย.
คุณภาพคับจอ หัวร่อประทับจิต กับสาวฮิตใจห้าว !
คณะรัฐมนตรีไทย คณะที่ 35

คณะรัฐมนตรีคณะที่ 35 (15 กุมภาพันธ์ พ.ศ. 2518 – 13 มีนาคม พ.ศ. 2518)
คณะรัฐมนตรีคณะที่ 35 รัฐบาลของ หม่อมราชวงศ์เสนีย์ ปราโมช จัดตั้งหลังการเลือกตั้งสมาชิกสภาผู้แทนราษฎรในวันที่ 26 มกราคม พ.ศ. 2518 ซึ่งผลปรากฏว่าพรรคประชาธิปัตย์ได้รับเสียงมากที่สุด หม่อมราชวงศ์เสนีย์ ปราโมช หัวหน้าพรรคในขณะนั้นจึงได้รับการสนับสนุนให้ให้เป็นผู้นำจัดตั้งรัฐบาล
ในวันที่ 15 กุมภาพันธ์ พ.ศ. 2518 มีพระบรมราชโองการ โปรดเกล้าฯ แต่งตั้ง หม่อมราชวงศ์เสนีย์ ปราโมช หัวหน้าพรรคประชาธิปัตย์ดำรงตำแหน่งนายกรัฐมนตรี การจัดตั้งรัฐบาลประกอบด้วยพรรคประชาธิปัตย์ กับ พรรคเกษตรสังคม แต่เมื่อคณะรัฐบาลชุดนี้แถลงนโยบายเพื่อขอความไว้วางใจจากสมาชิกสภาผู้แทนราษฎร ในวันที่ 6 มีนาคม พ.ศ. 2518 ปรากฏว่าไม่ได้รับความไว้วางใจจากสมาชิกสภาผู้แทนราษฎร ทำให้นายกรัฐมนตรีต้องลาออก
รายชื่อคณะรัฐมนตรี.
มีพระบรมราชโองการโปรดเกล้าฯ แต่งตั้งรัฐมนตรี เมื่อวันที่ 21 กุมภาพันธ์ พ.ศ. 2518
การลงมติเลือกนายกรัฐมนตรี.
ผลการหยั่งเสียงเพื่อเลือกนายกรัฐมนตรี ในวันที่ 15 กุมภาพันธ์ พ.ศ. 2518 ผลปรากฏว่า หม่อมราชวงศ์เสนีย์ ปราโมช ได้รับเลือกให้เป็นนายกรัฐมนตรีด้วยคะแนนเสียง 133 ต่อ 50 โดย หม่อมราชวงศ์เสนีย์ ปราโมช ได้รับเสียงสนับสนุนจากพรรคเกษตรสังคม พรรคพลังใหม่ พรรคกิจสังคม พรรคแนวร่วมสังคมนิยม พรรคอธิปัตย์ พรรคประชาธิปไตย และพรรคเกษตรกร
การพ้นจากหน้าที่.
รัฐบาลคณะนี้เป็นรัฐบาลแรกและรัฐบาลเดียวในประวัติศาสตร์การเมืองไทยที่พ้นจากหน้าที่ตั้งแต่ยังมิได้เริ่มปฏิบัติงาน เนื่องจากไม่ได้รับความไว้วางใจจากสภาในการแถลงนโยบาย โดยเสียงของพรรคประชาธิปัตย์ซึ่งเป็นพรรคแกนนำรัฐบาลเมื่อรวมกับพรรคเกษตรสังคมแล้ว ได้เพียงแค่ 91 เสียงเท่านั้น ซึ่งก็ยังมิได้ถึงครึ่งของเสียงทั้งหมดในสภาผู้แทนราษฎร (269)
ในวันที่ 6 มีนาคม 2519 รัฐบาลได้แถลงนโยบายต่อรัฐสภา และเมื่อเสร็จสิ้นลงและมีการลงมติ ปรากฏว่าเสียงที่ไว้วางใจรัฐบาลมีอยู่ 111 เสียง มากกว่าเสียงของรัฐบาล 20 เสียง แต่มีเสียงไม่ไว้วางใจสูงถึง 152 เสียง จึงต้องพ้นจากตำแหน่งไป และทำให้รัฐธรรมนูญในฉบับต่อมา (รัฐธรรมนูญแห่งราชอาณาจักรไทย พุทธศักราช 2519) กำหนดไว้ว่าการแถลงนโยบายของรัฐบาลต่อรัฐสภา ให้เป็นไปโดยไม่มีการลงมติไว้วางใจ
คณะรัฐมนตรีไทย คณะที่ 36

คณะรัฐมนตรี คณะที่ 36 ของไทย (14 มีนาคม พ.ศ. 2518 - 12 มกราคม พ.ศ. 2519)
หม่อมราชวงศ์คึกฤทธิ์ ปราโมช เป็นนายกรัฐมนตรี ประกาศพระบรมราชโองการ เมื่อวันที่ 14 มีนาคม พ.ศ. 2518 พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงลงพระประมาภิไธยในประกาศ
นายประสิทธิ์ กาญจนวัฒน์ ประธานรัฐสภา เป็นผู้ลงนามรับสนองพระบรมราชโองการ
หม่อมราชวงศ์คึกฤทธิ์ ปราโมช หัวหน้าพรรคกิจสังคม มีสภาชิกสภาผู้แทนราษฎรในสังกัดเพียง 18 เสียง แต่ได้รับการเลือกตั้งเป็นนายกรัฐมนตรี เนื่องจากได้รับความไว้วางใจจาก สมาชิกสภาผู้แทนราษฎร ให้เป็นผู้จัดตั้งรัฐบาล
รัฐบาลของหม่อมราชวงศ์คึกฤทธิ์ ปราโมช เกิดจากการรวมตัวของพรรคการเมืองหลายพรรค ได้แก่ พรรคกิจสังคม พรรคไท พรรคพลังประชาชน และพรรคอื่น ๆ มีชื่อเรียกรัฐบาลในสมัยนั้นว่า "รัฐบาลสหพรรค"
รายชื่อคณะรัฐมนตรีคณะที่ 36 ของไทย.
ในวันที่ 17 มีนาคม พ.ศ. 2518 มีการแต่งตั้งคณะรัฐมนตรี ดังนี้
การลงมติเลือกนายกรัฐมนตรี.
ผลการลงมติออกเสียงเพื่อเลือกนายกรัฐมนตรี ในวันที่ 13 มีนาคม พ.ศ. 2518 ผลปรากฏว่า หม่อมราชวงศ์คึกฤทธิ์ ปราโมช ได้รับเลือกให้เป็นนายกรัฐมนตรี โดยได้คะแนน 135 คะแนน และพันเอก สมคิด ศรีสังคม ได้ 59 คน งดออกเสียง 75 คน
การปรับคณะรัฐมนตรี.
คณะรัฐมนตรีมีการปรับปรุงเปลี่ยนแปลง ดังนี้ คือ
ปัญหาในสมัยรัฐบาลสหพรรค.
การบริหารประเทศของรัฐบาลสหพรรคประสบกับความยุ่งยาก เนื่องจาก มีปัญหากันในคณะรัฐบาล ได้แก่ การที่พรรคการเมืองหลายพรรคที่ร่วมรัฐบาลต่างแย่งชิงผลประโยชน์ และเรียกร้องตำแหน่งสำคัญในรัฐบาลเพื่อแลกเปลี่ยนกับการให้สนับสนุนรัฐบาล
นอกจากปัญหาภายในรัฐบาลแล้ว ยังมีปัญหาและอุปสรรคที่เป็นความขัดแย้งนานัปการ เนื่องมาจากมีการแสดงออกซึ่งเสรีภาพต่างๆ ในรูปของการเรียกร้องความเป็นธรรม การชุมนุมการ ประท้วง การนัดหยุดงานบ่อยครั้ง เป็นต้น เหตุการณ์สำคัญที่เกิดขึ้นในสมัยนี้ได้แก่
การสิ้นสุดของคณะรัฐมนตรีคณะที่ 36 ของไทย.
คณะรัฐมนตรีคณะนี้สิ้นสุดลง เนื่องจากมีพระราชกฤษฎีกายุบสภาผู้แทนราษฎร ตามความในมาตรา 187 ของรัฐธรรมนูญแห่งราชอาณาจักรไทย โดยที่มีพรรคร่วมรัฐบาลหลายพรรคทำให้รัฐบาลไม่มีเสถียรภาพมั่นคงเพียงพอ ม.ร.ว. คึกฤทธิ์ ปราโมช จึงประกาศยุบสภาผู้แทนราษฎร และกำหนดการเลือกตั้งในวันที่ 4 เมษายน พ.ศ. 2519
คณะรัฐมนตรีซึ่งมี ม.ร.ว.คึกฤทธิ์ ปราโมช เป็นนายกรัฐมนตรี จึงพ้นจากตำแหน่งไป แต่ต้องรักษาการจนกว่าคณะรัฐมนตรีชุดใหม่จะเข้ามาทำหน้าที่ ในวันที่ 20 เมษายน พ.ศ. 2519
เบนจี้

เบนจี้  เป็นชื่อตัวละครหมาพันทางแสนรู้ ที่ปรากฏอยู่ในภาพยนตร์หลายเรื่องที่เขียนบท และกำกับโดย โจ แคมป์ ในช่วงทศวรรษ 1970 ถึง 1980
ภาพยนตร์เรื่องแรกในชุด ใช้ชื่อเรื่องว่า "เบนจี้" เช่นเดียวกับตัวละคร ถ่ายทำที่เมืองดัลลัส รัฐเท็กซัส ฉายครั้งแรกในปี พ.ศ. 2517 ภาพยนตร์ได้รับการเสนอชื่อเข้าชิงรางวัลออสการ์ และได้รางวัลลูกโลกทองคำ สาขาเพลงประกอบยอดเยี่ยม จากเพลง Benji's Theme (I Feel Love) ร้องโดย ชาร์ลี ริช
หมาที่แสดงเป็นเบนจี้ตัวแรก ชื่อว่า ฮิกกิ้นส์ (พ.ศ. 2502 - พ.ศ. 2518) มีอายุถึง 15 ปีแล้วในขณะแสดง หลังจากภาพยนตร์ออกฉายได้ไม่นาน มันก็ตายในปี พ.ศ. 2518
ฮอลลีวูดวอล์กออฟเฟม

ฮอลลีวูดวอล์กออฟเฟม  เป็นทางเท้าที่อยู่สองข้างทางถนน ฮอลลีวูด บูเลวาร์ด ในทิศตะวันออก-ตะวันตก และไวน์ สตรีท ในทิศเหนือ-ใต้ ตั้งอยู่ในฮอลลีวูด ลอสแอนเจลิส รัฐแคลิฟอร์เนียสหรัฐอเมริกา เป็นระยะทางเดินเท้าทั้งสิ้น 3.5 ไมล์
ฮอลลีวูด วอล์ก ออฟ เฟม ประดับด้วยแผ่นหินตบแต่งเป็นรูปดาวห้าแฉก จำนวนเกือบ 5,000 ดวง จารึกชื่อของนักแสดง และบุคคลที่มีชื่อเสียงในวงการมายา จาก 5 วงการ ซึ่งถือเป็นเกียรติสูงสุด สำหรับผู้ได้รับคัดเลือกให้จารึกชื่อ คือ
ฮอลลีวูด วอล์ก ออฟ เฟม สร้างขึ้นในปี พ.ศ. 2501 ในครั้งแรกประกอบด้วยดาวที่ไม่ได้จารึกชื่อ จำนวน 2500 ดวง และได้จารึกชื่อบุคคลที่มีชื่อเสียง จำนวน 1558 คน ในเวลา 16 เดือนต่อมา 
การประชุมคณะกรรมการ เพื่อคัดเลือกรายชื่อผู้ได้รับการจารึก จัดทำขึ้นในเดือนมิถุนายนของทุกปี โดยผู้ที่ได้รับการจารึก ไม่ได้จำกัดว่าต้องเป็นบุคคลที่มีอยู่จริง เคยมีการจารึกชื่อตัวละครสมมุติในภาพยนตร์ เช่น มิกกี้เมาส์ สโนไวท์ ก็อตซิลลา โดนัลด์ดั๊ก บักส์ บันนี เดอะซิมป์สัน หมีพูห์ เคอร์มิต เดอะ ฟร็อก หรือแม้แต่จารึกชื่อสัตว์ เช่น แลซซี สตรองฮาร์ท และรินตินติน หรือชื่อบริษัท เช่น ดิสนีย์แลนด์
ปัจจุบัน ฮอลลีวูด วอล์ก ออฟ เฟม ดูแลรักษาโดย Hollywood Historic Trust มีเงื่อนไขว่าผู้ที่ได้รับการจารึกชื่อทุกคน จะต้องชำระเงินค่าธรรมเนียม เป็นเงิน 25,000 ดอลลาร์สหรัฐ เพื่อเป็นค่าใช้จ่ายในการบำรุงรักษา
เรือด่วนเจ้าพระยา

เรือด่วนเจ้าพระยา  เป็นเรือโดยสารในแม่น้ำเจ้าพระยา ให้บริการในเส้นทางปากเกร็ด-นนทบุรี-สาทร-วัดราชสิงขร โดย บริษัท เรือด่วนเจ้าพระยา จำกัด
ประวัติ.
เรือด่วนเจ้าพระยา มีจุดเริ่มต้นมาจากการเดินเรือในแม่น้ำเจ้าพระยา โดยองค์การรับส่งสินค้าและพัสดุภัณฑ์ (สรพ.) และได้ขายกิจการดังกล่าวให้กับ บริษัท เรือด่วนเจ้าพระยา จำกัด ซึ่งก่อตั้งขึ้นโดย คุณหญิง สุภัทร สิงหลกะ และรับช่วงมาดำเนินงานต่อในปี พ.ศ. 2514 
แต่เดิมบริษัทได้ดูแลกิจการเกี่ยวกับเรือข้ามฟากอยู่ก่อนแล้ว และที่ผ่านมาได้ประสบปัญหาเกี่ยวกับการแย่งที่จอดกันระหว่างเรือด่วน และเรือข้ามฟาก เนื่องจากเรือด่วนเป็นกิจการของรัฐบาล จึงมีสิทธิในการเข้าจอดทุกท่าน้ำ นอกจากนี้ได้มีการเปิดเสรีการเดินเรือโดยให้กรมเจ้าท่าเป็นคนกำกับดูแล ทำให้มีความหนาแน่นสูงในการเข้าเทียบท่าเกิดปัญหาและเสี่ยงต่อการเกิดอุบัติเหตุ เมื่อรัฐบาลขายกิจการจึงได้เข้าซื้อเพื่อบริหารงานทางน้ำในแม่น้ำเจ้าพระยาได้อย่างสมบูรณ์แบบขึ้น
เส้นทางเดินเรือ.
ปัจจุบัน เรือด่วนเจ้าพระยาประกอบไปด้วยเส้นทางเดินเรือจำนวน 5 สาย มีเรือให้บริการ 65 ลำ ให้บริการ 38 ท่าตลอดระยะทางประมาณ 32 กิโลเมตร ครอบคลุมตั้งแต่ท่าน้ำปากเกร็ด ไปจนถึง ท่าวัดราชสิงขร โดยมีเส้นทางหลัก ประกอบไปด้วย
เรือท่องเที่ยว  ธงสีฟ้า.
นอกจากเรือด่วนแล้ว เรือด่วนเจ้าพระยายังให้บริการเรือท่องเที่ยว โดย บริษัท เจ้าพระยาทัวร์ริสท์โบ๊ท จำกัด ซึ่งเป็นบริษัทในกลุ่มสุภัทรา กำหนดสัญลักษณ์ด้วยธงสีฟ้า เป็นการวิ่งระยะสั้นระหว่างท่าพระอาทิตย์กับท่าสาทร โดยในช่วงเย็นจะขยายเส้นทางไปจนถึงเอเชียทีค ให้บริการทุกวัน
ไลกา (สุนัข)

ไลก้า (มีความหมายตามตัวอักษรว่า "ช่างเห่า" (barker); ประมาณ ค.ศ. 1954 - 3 พฤศจิกายน ค.ศ. 1957) เป็นสุนัขอวกาศโซเวียต ที่กลายเป็นสัตว์ตัวแรกที่โคจรรอบโลก เช่นเดียวกับเป็นตัวแรกที่เสียชีวิตที่วงโคจรรอบโลก
เนื่องจากเป็นที่ทราบกันน้อยมากถึงผลกระทบของการบินอวกาศที่มีต่อสิ่งมีชีวิตในขณะภารกิจของไลก้า เทคโนโลยีในการผละออกจากวงโคจรยังไม่ถูกพัฒนา จึงคาดการณ์กันว่าไลก้าไม่น่าจะรอดชีวิต นักวิทยาศาสตร์บางคนเชื่อว่ามนุษย์จะไม่อาจมีชีวิตอยู่ได้จากการปล่อยหรือสภาพของอวกาศ ดังนั้น วิศวกรจึงมองว่าเที่ยวบินที่ส่งสัตว์ขึ้นสู่อวกาศด้วยนั้นจำเป็นก่อนภารกิจของมนุษย์ ไลก้าที่เป็นสุนัขเร่ร่อน เดิมชื่อ คุดร์ยัฟกา ("เจ้าขนหยิกน้อย") เข้าสู่การฝึกกับสุนัขอื่นอีกสองตัว และได้รับเลือกเป็นผู้โดยสารไปกับยานอวกาศโซเวียต สปุตนิก 2 ในท้ายที่สุด ซึ่งถูกส่งขึ้นสู่อวกาศเมื่อวันที่ 3 พฤศจิกายน ค.ศ. 1957
คาดว่าไลก้าน่าจะตายภายในไม่กี่ชั่วโมงหลังปล่อยยานจากความร้อนเกิน ซึ่งเป็นไปได้ว่าเกิดจากความล้มเหลวของระบบยังชีพกลางอาร์-7 (R-7 sustainer) ในการแยกจากน้ำหนักบรรทุก สาเหตุและเวลาการตายที่แท้จริงของมันนั้นไม่ได้รับการเปิดเผยต่อสาธารณะกระทั่ง ค.ศ. 2002 แต่ก่อนหน้านั้นได้รายงานอย่างกว้างขวางว่ามันตายเพราะขาดออกซิเจนในวันที่หก หรือตามที่รัฐบาลโซเวียตอ้างแต่แรก มันตายสบาย (euthanised) ก่อนออกซิเจนพร่องไปอีก อย่างไรก็ดี การทดลองพิสูจน์ว่าไลก้าสามารถรอดชีวิตจากการปล่อยยานขึ้นสู่วงโคจรและทนต่อสภาวะไร้น้ำหนัก ซึ่งเป็นการกรุยทางแก่การบินอวกาศมนุษย์และให้ข้อมูลแรก ๆ บางส่วนแก่นักวิทยาศาสตร์ว่า สิ่งมีชีวิตตอบสนองต่อสิ่งแวดล้อมในการบินอวกาศอย่างไร
ส่วนของเส้นตรง

ในทางเรขาคณิต ส่วนของเส้นตรง  คือส่วนหนึ่งของเส้นตรงที่เชื่อมระหว่างจุดปลายสองจุด ซึ่งมีความยาวจำกัด และมีตำแหน่งของจุดทุกจุดบนเส้นตรงนั้น ตัวอย่างของส่วนของเส้นตรงดูได้จากด้านของรูปสามเหลี่ยมหรือรูปสี่เหลี่ยม ในกรณีทั่วไป ส่วนของเส้นตรงที่เชื่อมระหว่างจุดยอดในรูปหลายเหลี่ยม จะเรียกว่าขอบ (edge) เมื่อจุดยอดนั้นอยู่ติดกัน หรือเรียกว่าเส้นทแยงมุมเมื่อจุดยอดไม่อยู่ติดกัน และเมื่อส่วนของเส้นตรงปรากฏอยู่บนเส้นโค้งของรูปวงกลม ส่วนของเส้นตรงนั้นจะเรียกว่าคอร์ด (chord) หรือเรียกว่าเส้นผ่านศูนย์กลางเมื่อส่วนของเส้นตรงนั้นตัดผ่านจุดศูนย์กลางของรูปวงกลม
โอลิมปิกฤดูร้อน 2004

โอลิมปิกฤดูร้อน 2004  หรือ โอลิมปิกฤดูร้อนครั้งที่ 28 เป็นการแข่งขันกีฬาโอลิมปิกฤดูร้อนที่กรุงเอเธนส์ ประเทศกรีซ จัดขึ้นระหว่างวันที่ 13-29 สิงหาคม ค.ศ. 2004 มีนักกีฬาร่วมแข่งขันทั้งสิ้น 11,099 คน และเจ้าหน้าที่อีก 5,501 จาก 202 ประเทศ นับเป็นครั้งแรกตั้งแต่โอลิมปิกฤดูร้อน 1996 ที่ชาติสมาชิกในคณะกรรมการโอลิมปิกสากล ส่งนักกีฬาเข้าแข่งขันครบทุกชาติ มีการมอบเหรียญรางวัล 301 รายการ ใน 28 ชนิดกีฬา
การเสนอตัวเป็นเจ้าภาพ.
การตัดสินรอบสุดท้ายเมื่อวันที่ 5 กันยายน พ.ศ. 2540 ในการประชุม IOC Session ครั้งที่ 106 ที่เมืองโลซาน
เส้นตรง

เส้นตรง (อังกฤษ: line) คือเส้นโค้งในแนวตรงโดยสมบูรณ์ (ในทางคณิตศาสตร์ เส้นโค้งมีความหมายรวมถึงเส้นตรงด้วย) ที่มีความยาวเป็นอนันต์ ความกว้างเป็นศูนย์ (ในทางทฤษฎี) และมีจำนวนจุดบนเส้นตรงเป็นอนันต์เช่นกัน ในเรขาคณิตแบบยุคลิด จะมีเส้นตรงเพียงหนึ่งเส้นเท่านั้นที่ผ่านจุดสองจุดใด ๆ และเป็นระยะทางที่สั้นที่สุด การวาดเส้นตรงสามารถทำได้โดยใช้เครื่องมือที่มีสันตรง เช่นไม้บรรทัด และอาจเติมลูกศรลงไปที่ปลายทั้งสองข้างเพื่อแสดงว่ามันมีความยาวเป็นอนันต์
เส้นตรงสองเส้นที่แตกต่างกันในสองมิติสามารถขนานกันได้ ซึ่งหมายความว่าเส้นตรงทั้งสองเส้นนั้นจะไม่ตัดกันที่ตำแหน่งใด ๆ ถึงแม้ต่อความยาวออกไปอีกก็ตาม ส่วนในสามมิติหรือมากกว่านั้น เส้นตรงสองเส้นอาจจะไขว้ข้ามกัน (skew) คือไม่ตัดกันแต่ก็อาจจะไม่ขนานกันด้วย และระนาบสองระนาบที่แตกต่างกันมาตัดกันจะทำให้เกิดเป็นเส้นตรงเพียงหนึ่งเส้น เรียกระนาบเหล่านั้นว่า "ระนาบร่วมเส้นตรง" (collinear planes) สำหรับจุดสามจุดหรือมากกว่าที่อยู่บนเส้นตรงเดียวกันจะเรียกว่า "จุดร่วมเส้นตรง" (collinear points)
นิยามแบบทั่วไป.
ในปริภูมิแบบยุคลิด ℝ"n" (ซึ่งรวมไปถึงปริภูมิเวกเตอร์อื่น ๆ ด้วย) เราสามารถนิยามเส้นตรง "L" เป็นเซตย่อย (subset) ที่อยู่ในรูปแบบ
 <math>L = \{\mathbf{a}+t\mathbf{b}\mid t\in\mathbb{R}\}</math>
โดยที่ a และ b เป็นเวกเตอร์ที่กำหนดไว้ใน ℝ"n" และ b ไม่เป็นเวกเตอร์ศูนย์ เวกเตอร์ b เป็นการอธิบายทิศทางของเส้นตรง และ a คือจุดที่อยู่บนเส้นตรง และตัวเลือกของเวกเตอร์อื่น ๆ ที่แตกต่างกันสำหรับ a และ b สามารถให้ผลเป็นเส้นตรงเส้นเดิมก็ได้
รังสี.
ในเรขาคณิตแบบยุคลิด รังสี หรือ ครึ่งเส้นตรง คือเซตของจุด C บนเส้นตรงร่วมกับจุด A และ B ดังในภาพ โดยไม่จำกัดว่าจุด C จะต้องอยู่ระหว่างจุด A กับ B ในทางเรขาคณิตทั่วไป รังสีจะเริ่มต้นที่จุดจุดหนึ่ง แล้วต่อความยาวออกไปในทิศทางหนึ่งโดยไม่สิ้นสุด สามารถวาดได้โดยมีลูกศรเพียงหนึ่งข้างคล้ายเวกเตอร์
ประทับไม่ตาย

ประทับไม่ตาย คือชื่อวิทยายุทธแขนงหนึ่ง ปรากฏในนิยายกำลังภายในเรื่องมังกรคู่สู้สิบทิศ ประพันธ์โดยหวงอี้ 
ผู้บัญญัติวิชาและเป็นผู้ใช้คือสือจือเซวียน เทพอาถรรพ์ ซึ่งเป็นหนึ่งในแปดยอดฝีมือฝ่ายอธรรม โดยถือว่ามีพลังฝีมือจัดเป็นอันดับที่ 1 ได้รับฉายาว่าเทพอาถรรพ์ โดยสือจือเซวียนได้ใช้วิชาของสำนักกุสุมาลย์ สำนักเสริมเติมฟ้า และวิชาของสถาบันสงฆ์ที่ได้แอบเรียนรู้มาบัญญัติเป็นประทับไม่ตาย
ประทับไม่ตายเป็นวิชาผสานพลังเป็น-ตายรวมศูนย์ฝ่ามือโจมตีศัตรู ด้วยกระบวนท่าดุดัน รุนแรง เน้นโจมตีจุดตายให้ถึงแก่ชีวิตในการลงมือเพียงครั้งเดียว ซ้ำยังสามารถหยิบยืมถ่ายเทพลังของศัตรูให้กลับไปทำร้ายเจ้าของพลังได้อีกด้วย เป็นวิชาที่ถือได้ว่าไร้พ่าย และร้ายกาจไม่เป็นรองวิชาใด ๆ 
สือจือเซวียนได้บันทึกเคล็ดวิชาของประทับไม่ตายลงในม้วนบันทึก และให้ศิษย์ทั้งสองคนของตนคือ หยางซวีเอี้ยน มือสังหารเงา และ โหวชีไป๋ คุณชายมากรัก แย่งชิงเข่นฆ่ากันเอง ทั้งนี้ เพื่อให้ผู้ชนะคือผู้ที่เก่งกาจที่สุดได้เคล็ดวิชาสืบทอดเจตนารมณ์ของตนกลายเป็นเทพอาถรรพ์คนต่อไป
กระบวนท่า.
กระบวนฝ่ามือของวิชาประทับไม่ตายแบ่งเป็น 7 กระบวน คือ
โจผี

พระเจ้าโจผี หรือ เฉาพี (ป. ปลาย ค.ศ. 187 – 29 มิถุนายน ค.ศ. 226) พระนามรอง จื่อหวน เป็นพระโอรสองค์รองในพระเจ้าโจโฉ ได้สืบต่อตำแหน่ง วุยอ๋อง และอำนาจต่อหลังจากโจโฉสิ้นพระชนม์ไปแล้ว ภายหลังจึงได้ล้มล้างราชวงศ์ฮั่นตะวันออก ปราบดาภิเษกเป็นปฐมจักรพรรดิของราชวงศ์เว่ย (วุยก๊ก) ทรงพระนามว่า สมเด็จพระจักรพรรดิเว่ยเหวินตี้ (#เปลี่ยนทาง - จักรพรรดิแห่งเว่ย) ในปีค.ศ. 220
โจผีนั้นเป็นบุตรคนรอง แต่ก็ได้มีบทบาทในการสืบทอดอำนาจจากโจโฉ เนื่องจากบุตรชายคนโต คือ โจงั่ง ได้เสียชีวิตไปตั้งแต่ยังอายุน้อยในการติดตามโจโฉไปทำสงคราม ในนิยายสามก๊กได้ โจโฉได้กล่าวถึงโจผี ว่าเป็นคนมีปัญญา จิตใจหนักแน่น โอบอ้อมอารีย์ จึงสมควรจะเป็นสืบทอดอำนาจของตน โจผีเป็นผู้เชี่ยวชาญในการแต่งกลอน กาพย์กวี เช่นเดียวกับโจโฉผู้บิดา และยังได้เคยติดตามบิดาออกไปทำสงครามบ่อยครั้ง ตั้งแต่ยังเยาว์ 
โจผีมีภรรยาหลวง คือนางเอียนสี ซึ่งได้ตัวมาเมื่อครั้งที่โจโฉทำสงครามกัวต๋อกับตระกูลอ้วน นางเอียนสีนั้นเป็นสาวงามที่มีชื่อว่า เป็นหญิงงามแห่งแผ่นดินทางเหนือ และยังเป็นภรรยาม่ายของอ้วนฮี บุตรชายของอ้วนเสี้ยว คู่ศึกของโจโฉ จึงย่อมถือเป็นเชลยศึก แต่โจผีก็ได้รับนางมาตกแต่งเป็นภรรยาหลวง ในขณะนั้นโจผีอายุได้ 17 ปี ขณะที่นางเอียนสีอายุมากกว่า คือ 22 ปี ซึ่งภายหลังเมื่อโจผีได้ขึ้นครองราชย์ ก็ได้สถาปนานางเป็นฮองเฮา
เนื่องจากการที่โจผีขึ้นครองราชย์ สถาปนาตนเองเป็นฮ่องเต้ จึงทำให้ซุนกวนและเล่าปี่ต้องสถาปนาตนเองเป็นฮ่องเต้ตามไปด้วย ก่อให้เกิดสภาพของสามก๊กอย่างแท้จริง
พระเจ้าโจผีเมื่อได้ปราบดาภิเษกเป็นฮ่องเต้ในเบื้องแรกนั้นก็ได้ทรงดำริจะทำการกวาดล้างศัตรูทุกคน รวมไปถึงพระอนุชา คือ โจสิด ซึ่งมีสติปัญญา และฝีมือในเชิงการกวี เช่นเดียวกับพระองค์ และเคยเป็นคู่แข่งในการแต่งตั้งรัชทายาทของโจโฉด้วย แต่โจสิดสามารถเอาตัวรอดได้ โดยการแต่งโคลงมีใจความว่า ต้นถั่วเผาต้นถั่ว ในกระทะถั่วร้องไห้ กำเนิดจากรากเดียวกัน เหตุไฉนคิดทำลาย มีความหมายถึง การที่พี่น้องซึ่งมาจากจุดกำเนิดเดียวกัน กลับต้องมาสังหารเข่นฆ่ากัน ด้วยเหตุใด ทำให้พระเจ้าโจผีสะเทือนพระทัย และไม่อาจสังหารพระอนุชาได้ ซึ่งโคลงบทกวีที่โจสิดแต่งขึ้นเพื่อเอาชีวิตรอดนี้มีชื่อเสียงมาก 
พระเจ้าเว่ยเหวินตี้ โจผี เป็นฮ่องเต้ที่ครองราชย์ในระยะอันสั้นเพียง 6 ปี เท่านั้น ก็ทรงพระประชวร และเสด็จสวรรคต ในปีค.ศ. 226 สิริรวมพระชนมายุได้ 39 พรรษา
พระราชกรณียกิจ.
พระเจ้าโจผีทรงย้ายเมืองหลวงกลับไปที่ ลั่วหยาง ในปีค.ศ. 220
พระเจ้าโจผีทรงนำทัพเข้าโจมตีกังตั๋ง แต่ท้ายที่สุดถูก ลกซุน ต้านทัพไว้ได้ทำให้พ่ายแพ้กลับมา และยังเสียแม่ทัพคนสำคัญคือ เตียวเลี้ยว ในศึกนี้อีกด้วย
หลังจากพ่ายแพ้สงคราม พระเจ้าโจผีจึงหันมาสนใจทางด้านวรรณกรรมมากกว่าสงคราม เริ่มเกิดการเขียนวรรณกรรมแบบร้อยแก้ว จนทำให้ผู้คนรุ่นหลังยกย่องพระเจ้าโจผีเป็นพระบิดาแห่งวรรณกรรมร้อยแก้ว
ในวัฒนธรรมร่วมสมัย.
เรื่องราวการขึ้นเป็นจักรพรรดิของโจผีปรากฏใน"ตำนานลับสามก๊ก"
โจผีปรากฏเป็นตัวละครที่เล่นได้ในชุดวิดีโอเกม"ไดนาสตีวอริเออร์"และ"วอริเออร์โอโรจิ"ของโคเอ พระองค์ยังปรากฏในซีรีส์"ซังโงกูชิ"ของโคเอ
Yu Bin แสดงเป็นโจผีในซีรีส์โทรทัศน์จีนใน ค.ศ. 2010 เรื่อง"สามก๊ก"
สิบสามอาณานิคม

สิบสามอาณานิคม  เป็นกลุ่มอาณานิคมของบริเตนบริเวณชายฝั่งมหาสมุทรแอตแลนติกในทวีปอเมริกาเหนือในระหว่างคริสต์ศตวรรษที่ 17 ถึงคริสต์ศตวรรษที่ 18 เมื่อความคับค้องใจของชาวอาณานิคมที่มีต่อรัฐบาลบริเตนนำไปสู่การรวมตัวกันของอาณานิคมทั้ง 13 ใน ค.ศ. 1774 และสามารถขับไล่เจ้าอาณานิคมออกไปได้อย่างเป็นทางการเมื่อ ค.ศ. 1775 ตัวแทนจากสิบสามอาณานิคมร่วมจัดการประชุมสภาภาคพื้นทวีปครั้งที่สอง (Second Continental Congress) ณ เมืองฟิลาเดลเฟีย โดยที่ประชุมได้แต่งตั้งจอร์จ วอชิงตัน เป็นผู้บัญชาการสูงสุดแห่งกองทัพภาคพื้นทวีป (Continental Army) เพื่อต่อสู้ในสงครามปฏิวัติอเมริกา และจากนั้นใน ค.ศ. 1776 สภาภาคพื้นทวีปจึงได้ออกคำประกาศอิสรภาพแห่งสหรัฐอเมริกา การที่กองทัพภาคพื้นทวีปสามารถเอาชนะกองทัพอังกฤษได้ด้วยความช่วยเหลือฝรั่งเศส ทำให้สิบสามอาณานิคมได้รับอำนาจอธิปไตยในสนธิสัญญาปารีสที่ลงนามเมื่อ ค.ศ. 1783
สิบสามอาณานิคมเป็นการรวมกันของกลุ่มอาณานิคมดั้งเดิม ได้แก่ อาณานิคมนิวอิงแลนด์ (นิวแฮมป์เชอร์ แมสซาชูเซตส์ โรดไอแลนด์ และคอนเนทิคัต) อาณานิคมตอนกลาง (นิวยอร์ก นิวเจอร์ซีย์ เพนซิลเวเนีย และเดลาแวร์) และอาณานิคมตอนใต้ (แมริแลนด์ เวอร์จิเนีย นอร์ทแคโรไลนา เซาท์แคโรไลนา และจอร์เจีย) อาณานิคมเหล่านี้เป็นส่วนหนึ่งของบริติชอเมริกา ซึ่งยังรวมถึงดินแดนในลัสฟลอริดัส  แคริบเบียน และพื้นที่ประเทศแคนาดาในปัจจุบัน
สิบสามอาณานิคมมีระบบการเมือง รัฐธรรมนูญ และกฎหมายที่คล้ายคลึงกัน และแต่ละอาณานิคมจะอยู่ในการปกครองของชนอังกฤษโปรเตสแตนต์โดยส่วนใหญ่ อาณานิคมเวอร์จิเนียเป็นอาณานิคมแรก ซึ่งจัดตั้งขึ้นใน ค.ศ. 1607 ณ เมืองเจมส์ทาวน์ อาณานิคมนิวอิงแลนด์ แมริแลนด์ และเพนซิลเวเนียนั้นจัดตั้งขึ้นด้วยแรงจูงใจจากความกังวลที่เกี่ยวข้องกับการปฏิบัติทางศาสนา ส่วนอาณานิคมอื่น ๆ ได้ก่อตั้งขึ้นจากจุดประสงค์ทางธุรกิจและการขยายตัวทางเศรษฐกิจ สำหรับอาณานิคมตอนกลางก่อตั้งขึ้นบนพื้นที่อาณานิคมนิวเนเธอร์แลนด์เดิม
ในระหว่าง ค.ศ. 1625 ถึง ค.ศ. 1775 ประชากรในอาณานิคมเติบโตขึ้นจาก 2 พันคน เป็น 2.4 ล้านคน ส่งผลให้เกิดการขับไล่กลุ่มชนพื้นเมืองอเมริกัน ประชากรทั้งหมดนั้นรวมถึงบุคคลในระบบทาส ซึ่งถือว่าเป็นเรื่องถูกกฎหมายในอาณานิคมทั้งหมด ในช่วงคริสต์ศตวรรษที่ 18 รัฐบาลบริเตนได้ดำเนินนโยบายพาณิชยนิยมสำหรับการบริหารอาณานิคม เพื่อผลประโยชน์ทางเศรษฐกิจของสหราชอาณาจักรเท่านั้น
สิบสามอาณานิคมต่างมีระบบการปกครองตนเองในระดับสูงและการเลือกตั้งที่เข้มแข็ง และสิ่งเหล่านี้ต่อต้านความต้องการของรัฐบาลลอนดอนในการควบคุมมากขึ้น ด้วยสงครามฝรั่งเศสและอินเดีย (ค.ศ. 1754–1763) ที่รบกับฝรั่งเศสและพันธมิตรอินเดียส่งผลให้ความขัดแย้งระหว่างสหราชอาณาจักรและสิบสามอาณานิคมลุกลามเป็นวงกว้าง ในช่วงทศวรรษ 1750 อาณานิคมต่าง ๆ เริ่มร่วมมือกันแทนที่จะประสานโดยตรงกับรัฐบาลบริเตน จากความช่วยเหลือของหนังสือพิมพ์และสื่อสิ่งพิมพ์ ทำให้กิจกรรมและข้อกังวลระหว่างอาณานิคมเหล่านี้ได้รับการแบ่งปันและนำไปสู่การเรียกร้องให้คุ้มครองสิทธิในฐานะชาวอังกฤษของชาวอาณานิคม โดยเฉพาะหลักการ "ห้ามจัดเก็บภาษีหากไม่มีผู้แทน"
ความตึงเครียดกับรัฐบาลบริเตนในเรื่องการจัดเก็บภาษีและสิทธินำไปสู่การปฏิวัติอเมริกา ซึ่งอาณานิคมทั้งหมดร่วมมือกันจัดตั้งสภาภาคพื้นทวีปและกองทัพภาคพื้นทวีป และร่วมต่อสู้ในสงครามปฏิวัติอเมริกา (ค.ศ. 1775–1783) พร้อมด้วยความช่วยเหลือจากราชอาณาจักรฝรั่งเศส สาธารณรัฐดัตช์ และราชอาณาจักรสเปน
อุทยานแห่งชาติโกโมโด

อุทยานแห่งชาติโกโมโด  เป็นอุทยานแห่งชาติในประเทศอินโดนีเซีย ตั้งอยู่ใกล้หมู่เกาะซุนดาน้อย ระหว่างจังหวัดนูซาเติงการาตะวันออกกับจังหวัดนูซาเติงการาตะวันตก อุทยานประกอบด้วยเกาะใหญ่ 3 เกาะ คือ เกาะโกโมโด เกาะรินจา และเกาะปาดาร์ รวมทั้งยังมีเกาะเล็ก ๆ อีกมากมาย ซึ่งเกาะเหล่านี้กำเนิดขึ้นจากการระเบิดของภูเขาไฟ มีพื้นที่รวมทั้งหมด 1,817 ตารางกิโลเมตร หรือ 1,135,625 ไร่ (ส่วนที่เป็นแผ่นดิน 603 ตารางกิโลเมตร หรือ 376,875 ไร่) มีประชากรอาศัยอยู่ประมาณ 4,000 คน ก่อตั้งเป็นอุทยานแห่งชาติเมื่อ พ.ศ. 2523 เพื่ออนุรักษ์มังกรโกโมโด ซึ่งเป็นสัตว์เฉพาะถิ่น ภายหลังยังจัดเป็นพื้นที่สำหรับอนุรักษ์สัตว์ป่าและสัตว์ทะเลชนิดอื่น ๆ อีกด้วย ใน พ.ศ. 2534 อุทยานได้รับการขึ้นทะเบียนจากองค์การยูเนสโกให้เป็นมรดกโลก และถูกจัดให้เป็นหนึ่งในเจ็ดสิ่งมหัศจรรย์ของโลกทางธรรมชาติยุคใหม่อีกด้วย
กิจกรรมดำน้ำเป็นที่นิยมในอุทยานแห่งชาติโกโมโด เนื่องจากเป็นสถานที่ที่มีความหลากหลายทางชีวภาพทางทะเลสูง มีสัตว์ทะเลอาศัยอยู่หลายชนิด เช่น ฉลามวาฬ ปลาแสงอาทิตย์ กระเบนราหู กระเบนนก ม้าน้ำแคระ ปลากบตัวตลก ทากเปลือย หมึกวงแหวนสีน้ำเงิน ฟองน้ำ เพรียงหัวหอม และปะการัง
รวมถึงเส้นทางเดินสำรวจธรรมชาติ ทางอุทยานได้แบ่งเส้นทางเดินออกเป็น 3 สาย คือ สายไกล, สายกลาง และสายสั้น โดยมากนักท่องเที่ยวจะนิยมดูและถ่ายภาพมังกรโกโมโด ซึ่งทางเจ้าหน้าที่อุทยานจะเดินตามไปด้วยเพื่อป้องกันอันตรายจากมังกรโกโมโดที่จะทำร้ายนักท่องเที่ยว โดยใช้เพียงไม้ง่ามเพียงชิ้นเดียว หากมังกรโกโมโดเข้าใกล้จะใช้ไม้นี้แยงตา ก็จะล่าถอยไป
ตั้งแต่ พ.ศ. 2538 ทางอุทยานได้รับการสนับสนุนจาก The Nature Conservancy (TNC) ซึ่งเป็นองค์กรด้านสิ่งแวดล้อมจากสหรัฐอเมริกา มีการวางแผนการจัดการอุทยานใหม่ร่วมกัน และนำไปใช้ในปี พ.ศ. 2543 เพื่อรับมือกับปัญหาการใช้ทรัพยากรทั้งทางบกและทางทะเลที่เพิ่มมากขึ้น ซึ่งปัญหาของทรัพยากรทางทะเลส่วนใหญ่เริ่มมาจากชุมชนชาวประมงและบริษัทเชิงพาณิชย์ภายนอกอุทยาน แต่อย่างไรก็ตาม การควบคุมและจำกัดการใช้ทรัพยากรจะส่งผลกระทบอย่างมากต่อผู้ที่อาศัยอยู่ในบริเวณอุทยาน ซึ่งมีทางเลือกในการดำรงชีวิตน้อยนอกจากต้องรอรับสิ่งที่ทางอุทยานจัดหาให้ จึงมีแผนการวางแนวทางเลือกในการดำรงชีวิตที่เป็นส่วนหนึ่งของแผนการจัดการอุทยาน แต่ชุมชนภายในอุทยานยังต้องการได้รับผลประโยชน์ตามมาตรฐานที่ตรงกับความต้องการของผู้อยู่อาศัย
มรดกโลก.
อุทยานแห่งชาติโกโมโดได้รับขึ้นทะเบียนเป็นมรดกโลกในการประชุมคณะกรรมการมรดกโลกสมัยสามัญครั้งที่ 15 เมื่อปี พ.ศ. 2534 ที่เมืองคาร์เทจ ประเทศตูนิเซีย ด้วยข้อกำหนดและหลักเกณฑ์ในการพิจารณา ดังนี้
แมคาเดเมีย

แมคาเดเมีย  เป็นไม้ยืนต้นจำพวกหนึ่งที่อยู่ในวงศ์เหมือดคน (Proteaceae) ชื่อวิทยาศาสตร์คือ "Macadamia integrifolia" แม้ว่าแมคาเดเมียจะมีลักษณะเหมือนถั่ว แต่มันกลับไม่ใช่พืชตระกูลถั่ว เพราะไม่ได้อยู่ในวงศ์ Fabaceae แต่ถึงอย่างไรก็ตามมันก็เป็นต้นไม้ประเภทนัทที่มีคุณค่าทางอาหารสูงมากและมีราคาสูง ต้นไม้ชนิดนี้จะให้ผลดีก็ต่อเมื่อปลูกบนพื้นที่ค่อนข้างสูงเท่านั้น แมคาเดเมียเป็นพืชหนึ่งในเก้าสายพันธุ์ของดอกพืชในวงศ์ Proteaceae ซึ่งมีอยู่ตามพื้นที่ทางภาคตะวันออกของออสเตรเลีย นิวแคลิโดเนียและ ซูลาเวซี ในอินโดนีเซีย
การเก็บรักษา.
การเก็บเพื่อรักษาคุณภาพที่ดีของแมคาเดเมียนั้น แตกต่างจากถั่วประเภทอื่น ๆ เป็นอย่างมาก ทั้งนี้เนื่องจาก ส่วนประกอบที่ละเอียดอ่อนสารอาหาร และปริมาณน้ำมันที่มีอยู่ในแมคาเดเมีย แมคาเดเมียที่ยังไม่ผ่านการอบนั้น ต้องเก็บรักษาในสภาพสิ่งแวดล้อมที่มีระดับความชื้น และออกซิเจนต่ำมาก ด้วยการลดระดับปริมาณออกซิเจนนั้น ทำให้ค่าเปอร์ออกไซด์นั้นลดลง ซึ่งค่าเปอร์ออกไซด์เป็นตัวชี้วัดกลิ่นหืนของแมคาเดเมีย ด้วยการลดระดับความชื้นนั้น ทำให้แมคาเดเมีย ไม่สูญเสียความกรอบนุ่มของเนื้อแมคาเดเมีย
เมื่อเปิดบรรจุภัณฑ์ของแมคาเดเมียแล้ว ควรเก็บรักษาไว้ในภาชนะสำหรับใส่อาหารที่ปิดสนิทหรือควรเก็บรักษาใน อุณหภูมิ ที่ใกล้เคียง ศูนย์องศาเซลเซียส เพื่อเป็นการลดระดับของ การดูดซับความชื้น และกลิ่นหืนได้
คุณค่าทางโภชนาการของแมคคาเดเมีย.
แมคคาเดเมีย 100 กรัม มีพลังงาน 740 กิโลแคลอรี่
มนตรี ศรียงค์

มนตรี ศรียงค์ หรือที่รู้จักกันในฉายา กวีหมี่เป็ด เป็นนักประพันธ์ไทยได้รับรางวัลซีไรต์ พ.ศ. 2550 จากผลงาน บทกวีร่วมสมัยโลกในดวงตาข้าพเจ้า
ประวัติ.
มนตรี ศรียงค์เกิดวันที่ 6 มีนาคม พ.ศ. 2511 ที่อำเภอหาดใหญ่ จังหวัดสงขลา อาศัยอยู่ย่านใจกลางเมือง (กิมหยง) เริ่มเขียนบทกวีในช่วงพฤษภาทมิฬ และเป็นที่รู้จักจากผลงานในหน้ากวีของนิตยสารการเมืองรายสัปดาห์ ไม่ว่าจะเป็น สยามรัฐรายสัปดาห์ หรือ นิตยสารอาทิตย์รายสัปดาห์
ที่มาของฉายา กวีหมี่เป็ด เพราะเปิดร้านขายก๋วยเตี๋ยว-หมี่เป็ดเป็นอาชีพหลัก ชื่อ ร้านหมี่เป็ดศิริวัฒน์ ริมถนนละม้ายสงเคราะห์ กลางเมืองหาดใหญ่ จ.สงขลา บ้านเกิด โดยเขานวดแป้งทำเส้นหมี่ด้วยตนเอง มีวลีที่ชอบใช้บ่อยคือ "ผมหล่อ!!" เป็นนักเขียนหนึ่งในขุนพลหลุดโลกบอร์ด
ธงชาติสวีเดน

ธงชาติสวีเดน  ประกอบด้วยกางเขนนอร์ดิกสีเหลืองหรือทองบนพื้นสีฟ้า โดยรูปแบบกางเขนนอร์ดิกตามธรรมเนียมสื่อถึงศาสนาคริสต์ รูปแบบและสีธงชาติสวีเดนเชื่อกันว่าได้แรงบันดาลใจจากตราแผ่นดินของสวีเดนแบบปัจจุบันใน ค.ศ. 1442 และดัดแปลงจากธงชาติเดนมาร์ก สีน้ำเงินและเหลืองบนธงชาติสวีเดนใช้งานมาตั้งแต่บนตราแผ่นดินของมักนุสที่ 3 ใน ค.ศ. 1275
ข้อบังคับ และ ระเบียบ.
เสาธงสำหรับประดับธงชาติ ในกรณีที่เป็นเสาเดี่ยว เสาธงมีความสูงเป็นสี่เท่าจนถึงยอดเสาธง ส่วนเสาธงแยกออกจากตัวอาคาร เสาธงมีความสูงเป็นสามเท่าจนถึงยอดเสาธง
เวลาและกฎในการชักธงขึ้นหรือลงเป็นไปตามนี้:
ถ้าธงอยู่ในสภาพที่ใช้การไม่ได้ ควรนำไปกำจัดด้วยการเผาในวิธีที่เหมาะสมหรือส่งคืนไปที่โรงงานผลิตธง
พลเมืองไม่จำเป็นต้องชูธงในวันประดับธงของทางการ แต่ส่งเสริมให้กระทำเช่นนั้น นอกจากวันประดับธงในประเทศสวีเดนแล้ว ทุกคนสามารถใช้ะงได้ในกรณีที่มีงานฉลองในครอบครัวหรือในกรณีอื่น ๆ
ราชธวัช.
ราชธวัชสำหรับองค์พระมหากษัตริย์ และ สมเด็จพระราชินี ลักษณะอย่างธงกองทัพ ที่ใจกลางกางเขนมีภาพตราแผ่นดินมหาจลัญจกร. สำหรับพระราชวงศ์องค์อื่นๆ และ ผู้สำเร็จราชการแทนพระองค์ที่เป็นเจ้านายในราชวงศ์ ลักษณะอย่างธงกองทัพ ที่ใจกลางกางเขนมีภาพตราแผ่นดินอย่างย่อ. ราชธวัชทั้งสองใช้คู่กับธงผู้บังคับการเรือราชสำนัก ใช้สำหรับเรือราชสำนักที่มีสมเด็จพระราชาธิบดี และ สมเด็จพระราชินีประทับบนเรือ มีลักษณะเป็นธงหางแซงแซวแถบสีเหลืองฟ้า ที่ต้นธงมีภาพตราแผ่นดินมหาจลัญจกร. ในส่วนของเรือรบที่สังกัดกองทัพเรือ ลักษณะเหมือนที่ได้กล่าวมาข้างต้น ที่ต้นธงมีภาพตราแผ่นดินอย่างย่อ
หนังสือจอมพลแห่งสวีเดน ("Riksmarskalken") ได้ตีพิมพ์บทความราชธวัชแห่งสวีเดน. เมื่อวันที่ 6 เมษายน ค.ศ. 1897 ว่าด้วยระเบียบข้อบังคับ และการชักหรือแสดงธงบนพระราชวังหลวง ณ กรุงสต็อกโฮล์ม.
กางเกงบ็อกเซอร์

กางเกงบ็อกเซอร์  เป็นกางเกงในประเภทหนึ่งของผู้ชาย หลังจากที่มีการคิดค้นยางยืดได้ ก็มีการพัฒนารูปแบบกางเกงที่มียางยืดที่เอวแทนที่กางเกงเข็มขัดหนังแบบเก่า โดยกางเกงเหล่านี้เป็นที่รู้จักกันในชื่อกางเกงบ็อกเซอร์ และได้รับความนิยมในทันที แต่หลังจากนั้นกางเกงรูปแบบของจ็อกกี้ก็ได้รับความนิยมแทนในปลายทศวรรษที่ 30 ต่อจากนั้นช่วงปี ค.ศ. 1947 กางเกงบ็อกเซอร์ก็กลับมาได้รับความนิยมอีกครั้งหนึ่ง
กางเกงบ็อกเซอร์ มีลักษณะคล้ายกางเกงมวย บางแบบคล้ายกางเกงในเต็มตัวแต่ขากางเกงยาวกว่า อาจมีกระดุมอยู่ข้างหน้า วัยรุ่นผู้นิยมการใส่กางเกงเอวต่ำ มักใส่กางเกงบ็อกเซอร์ หรืออาจสวมกางเกงบ็อกเซอร์ทับกางเกงในแบบบริฟส์อีกชั้นหนึ่ง ส่วนใหญ่มักใส่กับกางเกงยีนส์หรือใส่นอน
เวลามอสโก

เขตเวลากรุงมอสโก  เป็นเขตเวลาสำหรับกรุงมอสโก ประเทศรัสเซีย , ประเทศเบลารุส , ประเทศตุรกี และฝั่งตะวันตกของประเทศ รวมถึงเซนต์ปีเตอส์เบิร์กด้วย เขตเวลากรุงมอสโกเป็นเขตเวลาเท่ากับเวลาสากลเชิงพิกัดบวก 3 ชั่วโมง (GMT+3)
เขตเวลากรุงมอสโก ถือเป็นเขตเวลากลางในสหพันธรัฐรัสเซียทั่วทั้งสหพันธรัฐ ซึ่งใช้ในการกำหนดตารางเวลาเครื่องบิน ตารางเวลารถไฟ และตารางเวลาการขนส่งอื่นๆ อีกทั้ง ยังนำมาใช้เป็นเวลากลางในการส่งโทรเลขด้วย ในรัสเซีย จะมีสถานีวิทยุที่จะกระจายเสียงบอกเวลาของเขตเวลากรุงมอสโกอย่างสม่ำเสมอ
บริเวณที่ใช้.
ใช้ในรัสเซียที่อยู่ฝั่งยุโรป (ส่วนของประเทศรัสเซียที่อยู่ทางด้านฝั่งตะวันตกของเทือกเขายูราล รวมถึงกรุงมอสโก) ประเทศเบรารุส และ ประเทศตุรกี
กล้องดิจิทัล

กล้องดิจิทัล เป็นกล้องถ่ายรูปที่ใช้ระบบดิจิทัล โดยเก็บรูปภาพลงในสื่ออิเล็กทรอนิกส์เช่น เอสดีการ์ด หรือ คอมแพ็กต์แฟลช เป็นกล้องที่เก็บบันทึกภาพโดยไม่ใช้ฟิล์ม หากแต่เป็นกล้องที่บันทึกภาพโดยอยู่ในรูปของข้อมูลดิจิทัล (1 / 0)
กล้องดิจิทัล มีวิวัฒนาการจากเทคโนโลยีอะนาล็อกที่ใช้กับเครื่องอัดวิดีโอเทป หรือวีทีอาร์ ที่ใช้บันทึกภาพจากโทรทัศน์ แปลงข้อมูลเป็นกระแสไฟฟ้าดิจิทัล ไปบันทึกบนเทปแม่เหล็กห้องทดลอง บิงครอสบีที่มี นายจอห์น มูลลิน วิศวกร เป็นหัว หน้าทีมในปี 2494 (ค.ศ.1956) สร้าง สรรค์เทคโนโลยี วีทีอาร์ยุคแรกนี้ และพัฒนาต่อเป็นนวัตกรรมใหม่ ชื่อ วีอาร์ 1000 ใช้ในวงการโทรทัศน์อย่างแพร่หลาย โดยทีมงานของชาร์ลส์ พี. กินสเบิร์ก และบริษัท แอมเพ็กซ์ คอร์เปอเรชั่นทั้งกล้องที่ใช้ถ่ายทำรายการโทรทัศน์ กล้องวิดีโอ รวมทั้งกล้องดิจิทัล ใช้เทคโนโลยีซีซีดี (Charged Coupled Device) หรืออุปกรณ์สารกึ่งตัวนำที่ใช้แปลงสัญญาณแสงและสีเป็นสัญญาณไฟฟ้าเพื่อใช้บันทึกลงในวัสดุเก็บข้อมูลในยุคทศวรรษ 60 หรือราวปี พ.ศ. 2503 เป็นต้นมา องค์การบริหารการบินและอวกาศแห่งชาติ หรือนาซ่า ใช้ระบบดิจิทัลบันทึกภาพยานอวกาศบนพื้นผิวดวงจันทร์โดยส่งภาพดิจิทัลที่ได้กลับมายังพื้นผิวโลกและนาซ่าใช้โปรแกรมคอมพิวเตอร์ในการตกแต่งภาพกระสวยอวกาศที่ส่งมาให้สวยเนียนขณะเดียวกัน ภาคเอกชนก็พัฒนาระบบดิจิทัลอย่างไม่หยุดยั้ง ในปี 2515 บริษัทเท็กซัส จดสิทธิบัตรกล้องอิเล็กทรอนิกส์ที่ไม่ต้องใช้ฟิล์มขึ้นเป็นครั้งแรก จากนั้นในปี 2524 บริษัทโซนี่วางจำหน่ายกล้องดิจิทัลยี่ห้อ Mavica สำหรับเอกชนเป็นครั้งแรกของโลก
ข้อมูลที่ได้จากการถ่ายภาพ บันทึกลงในดิสก์ขนาดจิ๋วและนำไปต่อเชื่อมกับเครื่องอ่านวิดีโอเพื่อดูภาพในโทรทัศน์ หรือต่อเชื่อมกับเครื่องพิมพ์เพื่อพิมพ์ภาพสีสันสวยงามออกมา แต่กล้องมาวิคาไม่เป็นกล้องดิจิทัลพันธุ์แท้เพราะมีระบบถ่ายภาพแบบภาพนิ่งต่อมาบริษัทโกดัก เทคโนโลยี ยักษ์ใหญ่แห่งวงการถ่ายรูป คิดค้นระบบแผงเซ็นเซอร์ตรวจจับภาพที่รับสัญญาณแสงและสีจากกล้องแล้วเปลี่ยนเป็นสัญญาณดิจิทัลเพื่อเก็บข้อมูล กล้องชนิดใหม่นี้เป็นที่นิยมสำหรับมืออาชีพและครัวเรือนจากนั้นในปี 2529 นักวิทยาศาสตร์จากโกดักคิดค้นระบบเซ็นเซอร์ ซึ่งมีความละเอียดภาพมากที่สุดในโลกเป็นครั้งแรกและบันทึกความละเอียดภาพได้กว่า 1.4 ล้านพิกเซลและนำมาพิมพ์เป็นภาพดิจิทัลความละเอียดสูงขนาด 5x7 นิ้ว 
ต่อมาในปี 2530 โกดักเปิดตัวผลิตภัณฑ์ใหม่ 7 ชนิดซึ่งใช้ในการบันทึก จัดระเบียบข้อมูล แปลงสัญญาณและใช้พิมพ์ภาพสี ต่อมาปี 2533 โกดักพัฒนาระบบซีดีภาพซึ่งเป็นมาตรฐานใช้เทียบระดับความเพี้ยนของสีในการส่งข้อมูลภาพผ่านระบบคอมพิวเตอร์ทั่วโลก ปีถัดมาบริษัท โกดักพัฒนาระบบดีซีเอส (Digital Camera System) สำหรับช่างภาพมืออาชีพ โดยกล้อง Nikon รุ่น F-3 มีความละเอียดสูง 1.3 เมกะพิกเซล กล้องดิจิทัลตัวแรกที่เป็นที่นิยมในครัวเรือนและทำงานกับคอมพิวเตอร์บ้านได้จริง คือ กล้อง Apple QuickTake 100 camera ที่ผลิตขึ้นเมื่อวันที่ 17 ก.พ. 2537 ปีถัดมาบริษัท โกดักและคาสิโอเปิดตัวกล้องรุ่น DC40 และ QV-11 ตามลำดับมาแข่งขันกิจการกล้องดิจิทัลบูมตลาดอย่างกว้างขวาง และเป็นอุปกรณ์ถ่ายภาพที่แพร่หลายไปทั่วโลก
ชิลเบร์ตู ซิลวา

ชิลเบร์ตู อาปาเรซีดู ดา ซิลวา  เป็นนักฟุตบอลชาวบราซิล เคยเล่นในตำแหน่งกองกลางตัวรับ ปัจจุบันเลิกเล่นฟุตบอลอาชีพแล้ว
ประวัติ.
ชิลเบร์ตูเกิดที่เมืองลาโกอาดาปราตา  รัฐมีนัชเจไรช์ ประเทศบราซิล โดยเริ่มต้นอาชีพค้าแข้งกับสโมสรอัตเลชีกูมีเนย์รูในประเทศบ้านเกิด สร้างชื่อในตำแหน่งกองกลางตัวรับ จนกระทั่งได้ติดทีมชาติบราซิลเข้าร่วมการแข่งขันฟุตบอลโลกในปี ค.ศ. 2002 ที่ประเทศเกาหลีใต้และญี่ปุ่น ซึ่งในท้ายที่สุด เขาก็ได้ครองตำแหน่งแชมป์โลกในครั้งนั้นสำเร็จ โดยได้ลงเล่นเป็นตัวจริงในรอบชิงชนะเลิศ เอาชนะทีมชาติเยอรมนีไป 2 ประตูต่อ 0
ภายหลังได้แชมป์ฟุตบอลโลกร่วมกับทีมชาติ ชิลเบร์ตูก็ได้ย้ายเข้าร่วมทีมอาร์เซนอลในปีนั้น และได้กลายเป็นกำลังหลักในแดนกลางของทีมอย่างรวดเร็ว ด้วยฟอร์มได้อย่างสม่ำเสมอ คงเส้นคงวา บางครั้งเมื่อยามจำเป็น ยังสามารถถอยลงไปรับตำแหน่งกองหลังตัวกลางได้ นอกจากนั้นยังรับหน้าที่เป็นมือสังหารจุดโทษและรั้งตำแหน่งรองกัปตันของสโมสรมาจนถึงปัจจุบัน 
ในปี ค.ศ. 2007 ชิลเบร์ตูยังได้ครองแชมป์โกปาอาเมริการ่วมกับทีมชาติบราซิลอีกหนึ่งรายการ ด้วยการเอาชนะทีมชาติอาร์เจนตินาไปในรอบชิงชนะเลิศที่ประเทศเวเนซุเอลา 3 ประตูต่อ 0 หลังจากนั้นชิลเบร์ตูได้ย้ายไปเล่นให้กับทีมพานาทีไนคอสในประเทศกรีซ
มุมฉาก

ในเรขาคณิตและตรีโกณมิติ มุมฉาก คือมุมที่เกิดจากการแบ่งครึ่งมุมบนเส้นตรง (มุมตรง) เป็นสองขนาดเท่ากัน หรืออธิบายให้เจาะจงก็คือ ถ้ากำหนดให้รังสีมีจุดเริ่มต้นบนเส้นตรงเส้นหนึ่ง และมุมประชิดสองมุมมีขนาดเท่ากัน ดังนั้นมุมดังกล่าวจะเป็นมุมฉาก มุมฉากสอดคล้องกับการหมุนหนึ่งในสี่รอบของรูปวงกลม 
แนวคิดสำคัญที่เกี่ยวข้องอย่างใกล้ชิดคือเส้นตั้งฉาก (perpendicular lines) หมายถึงเส้นตรงหลายเส้นตัดกันทำให้เกิดมุมฉากที่จุดตัด และภาวะเชิงตั้งฉาก (orthogonality) คือสมบัติที่จะทำให้ก่อเกิดมุมฉากซึ่งใช้ในเรื่องเวกเตอร์ มุมฉากที่ปรากฏในรูปสามเหลี่ยมเป็นองค์ประกอบของการนิยามรูปสามเหลี่ยมมุมฉาก ซึ่งนำไปสู่พื้นฐานของตรีโกณมิติ
สัญลักษณ์.
ยูนิโคดมีสัญลักษณ์ที่ใช้แทนความหมายของมุมฉากหลายสัญลักษณ์ ได้แก่ 
การเขียนแผนภาพมักใส่รูปสี่เหลี่ยมจัตุรัสเล็ก ๆ ให้กับมุมฉาก เป็นการสะท้อนข้อเท็จจริงว่า มุมฉากเป็นองค์ประกอบของรูปสี่เหลี่ยมจัตุรัส (และรูปสี่เหลี่ยมมุมฉาก) การเขียนอีกแบบหนึ่งคือ ใช้เส้นโค้งแสดงมุมแล้วเติมจุดลงไปด้านใน
การแปลงหน่วย.
มุมฉากมุมหนึ่ง ๆ สามารถแสดงได้ในหลายหน่วยที่แตกต่างกันเช่น
แพนเค้ก (วงดนตรี)

แพนเค้ก เป็นกลุ่มดนตรีสัญชาติไทย ประกอบด้วยสมาชิกคือ ทินกร พึ่งตาราวี (นิ้งหน่อง), เหมือนเพชร อำมะระ, กฤษฏิ หาญเจริญวนะภูษิต, อธิสสร ชวาลา, อาทิตย์ รัตนพันธ์ ซึ่งออกอัลบั้มแรกตั้งแต่ปี 2549 โดยมีเพลงฮิต อาทิ "ใจเย็น", "ยิ่งแก้ยิ่งแย่", "อยากจับมือเธอมาวางไว้" และ "เศษหนึ่งส่วนเกิน" ฯลฯ
ผลงานพิธีกร.
 ออนไลน์
แกร็ด

แกร็ด  คือหน่วยวัดมุมชนิดหนึ่งบนระนาบ เทียบเท่ากับ 1/400 ของรูปวงกลม ซึ่งแบ่งมุมฉากออกเป็น 100 ส่วน หรือกล่าวได้อีกอย่างหนึ่งว่า มุมรอบรูปวงกลมเท่ากับ 400 แกร็ด ชื่ออื่นของแกร็ดได้แก่ ก็อน (gon) เกรด (grade) และแกรเดียน (gradian) ซึ่งไม่ควรสับสนกับเกรดของความชัน (grade of a slope) เกรเดียนต์ (gradient) และเรเดียน (radian) มุมหนึ่งแกร็ดจะมีขนาดเท่ากับ 9/10 องศา หรือ π/200 เรเดียน
หน่วยมุมนี้เริ่มมีการใช้ในประเทศฝรั่งเศสในชื่อ "เกรด" โดยแบ่งส่วนลงตัวตามระบบเมตริก (100) แต่เนื่องจากความสับสนกับหน่วย "เกรด" (grad(e)) ที่มีอยู่แล้วทางตอนเหนือของยุโรป จึงได้เปลี่ยนไปเป็น "ก็อน" ในประเทศเยอรมนีเรียกหน่วยมุมนี้ว่า "นิวแกร็ด" (Neugrad) แปลว่า "องศาใหม่"
ข้อดีของหน่วยแกร็ดคือทำให้ง่ายต่อการคำนวณการบวกและการลบในมุมฉากได้ในใจ ตัวอย่างเช่น บุคคลหนึ่งเดินทางไปทางทิศ 117 แกร็ด (นับจากทิศเหนือไปตามเข็มนาฬิกา) ดังนั้นทิศทางที่อยู่ทางซ้ายของเขาคือมุม 17 แกร็ด ทางขวาคือ 217 แกร็ด และข้างหลังคือ 317 แกร็ด แต่ข้อเสียของมุมชนิดนี้อยู่ที่มุมทั่วไป 30° และ 60° เมื่อแปลงเป็นหน่วยแกร็ดจะกลายเป็นเศษส่วน ซึ่งได้ 33 1/3 แกร็ดและ 66 2/3 แกร็ดตามลำดับ หรือในกรณีเดียวกัน ในหนึ่งชั่วโมง โลกจะหมุนไป 15° ซึ่งเท่ากับ 16 2/3 แกร็ด
สัญลักษณ์มาตรฐานที่ใช้กับหน่วยแกร็ดทุกวันนี้ใช้ "gon" (ดูเพิ่มใน ISO 31-1) สัญลักษณ์อื่นที่มีใช้ในอดีตก็มีทั้ง "gr", "grd", "g" ซึ่งต่อมาก็เขียนในรูปแบบตัวยกให้คล้ายกับเครื่องหมายองศาเช่น 50g = 45° ในเครื่องคิดเลขวิทยาศาสตร์ปัจจุบัน มีทั้งองศา เรเดียน และแกร็ด ให้เลือกใช้
โลกในดวงตาข้าพเจ้า

โลกในดวงตาข้าพเจ้า กวีนิพนธ์ผลงานของ มนตรี ศรียงค์ ที่ได้รับรางวัลวรรณกรรมสร้างสรรค์ยอดเยี่ยมแห่งอาเซียน หรือ รางวัลซีไรต์ ประจำปี พ.ศ. 2550 
บทวิเคราะห์.
โลกในดวงตาข้าพเจ้าเป็นกวีนิพนธ์ที่แบ่งเป็นส่วนใหญ่ๆสี่ส่วน มีการลำดับเรื่องสลับไปมาแต่พอให้ผู้อ่านเห็นความเป็นไปจากดวงตาของผู้เขียนอย่างไม่ตรงตัวจนเกินไป
ฉันทลักษณ์ยึดตามหลักโดยไม่มีบิดเบือน ทั้งเล่มอ่านแล้วพลิ้วไหว หากแต่ครบทุกอารมณ์ ไม่ว่าจะเป็นปรัชญาชีวิต (จากบท นิพพานที่ร้านบะหมีเป็ด)ด้านความเป็นไปของสังคม (น้องแอ๋มแคมฟร็อก)
ด้านความรัก (ใช้ชื่อบทตามชื่อคนรักเก่าถึงสามคน)เอกลักษณ์ของกวีนิพนธ์เล่มนี้อยู่ที่อารมณ์แห่งความปล่อยวางที่ว่าโลกก็เป็นเช่นนี้ แม้จะมีครบทุกรสอารมณ์ แต่เพราะผู้เขียนเขียนด้วยมุมมองที่ปราศจากการตัดสินจึงมีความเคลื่อนไหวแบบนิ่งๆและเป็นเอกภาพ พลางชวนผู้อ่านให้คิดตามด้วยว่า "โลกในดวงตาข้าพเจ้า" เป็นเช่นนี้ ของท่านเล่าเป็นเช่นไร?
ยุทธการที่อิโอโต

ยุทธการที่อิโอโต (; โรมาจิ: "Iōtō no tatakai", 19 กุมภาพันธ์ – 26 มีนาคม ค.ศ. 1945) เป็นยุทธการสำคัญซึ่งกองทัพสหรัฐอเมริกาขึ้นบกและยึดเกาะอิโอโตจากกองทัพบกจักรวรรดิญี่ปุ่นระหว่างสงครามโลกครั้งที่สองได้ในที่สุด การบุกครองของอเมริกา ชื่อรหัส ปฏิบัติการดีแทชเมนต์  มีเป้าหมายยึดทั้งเกาะ ซึ่งรวมสนามบินที่ญี่ปุ่นยึดสามแห่ง (รวมสนามใต้และสนามกลาง) เพื่อเป็นพื้นที่พักพลสำหรับเข้าตีหมู่เกาะหลักของญี่ปุ่น ยุทธการนานห้าสัปดาห์นี้มีการสู้รบที่ดุเดือดและนองเลือดที่สุดในสงครามแปซิฟิกของสงครามโลกครั้งที่สอง
หลังเกิดการสูญเสียอย่างหนักในยุทธการ คุณค่าทางยุทธศาสตร์ของเกาะกลายเป็นข้อพิพาท เกาะนี้ไร้ประโยชน์สำหรับกองทัพบกสหรัฐที่จะใช้เป็นพื้นที่พักพลและไร้ประโยชน์สำหรับกองทัพเรือสหรัฐที่จะใช้เป็นฐานทัพเรือ ทว่า ผึ้งทะเล (seabee) กองทัพเรือสร้างลานบินขึ้นใหม่ ซึ่งใช้เป็นลานลงจอดฉุกเฉินสำหรับบี-29 ของกองทัพอากาศสหรัฐ
ที่ตั้งของกองทัพบกจักรวรรดิญี่ปุ่นบนเกาะมีป้อมค่ายหนาแน่น โดยมีเครือข่ายบังเกอร์ ที่มั่นปืนใหญ่ซ่อน และอุโมงค์ใต้ดิน 18 กิโลเมตร ทหารอเมริกันภาคพื้นได้รับการสนับสนุนจากปืนใหญ่กองทัพเรืออย่างกว้างขวางและความเป็นเจ้าอากาศเบ็ดเสร็จเหนืออิโอโตตั้งแต่เริ่มยุทธการโดยนักบินของกองทัพเรือสหรัฐและเหล่านาวิกโยธิน
อิโอโตยังเป็นยุทธการเดียวสำหรับเหล่านาวิกโยธินสหรัฐที่กำลังพลสูญเสียของฝ่ายอเมริกันสูงกว่าญี่ปุ่น แม้การเสียชีวิตจากการสู้รบของฝ่ายญี่ปุ่นคิดเป็นสามเท่าของจำนวนผู้เสียชีวิตฝ่ายอเมริกัน จากทหารญี่ปุ่น 22,000 นายบนอิโอโต มีถูกจับเป็นเชลยเพียง 216 นาย ซึ่งบางส่วนถูกจับเพราะถูกทำให้หมดสติไม่ก็ถูกทำให้พิการ ที่เหลือส่วนใหญ่ตายในการรบ แม้มีประเมินว่า มากถึง 3,000 นายยังคงต่อต้านในระบบถ้ำต่าง ๆ อีกหลายวันให้หลัง จนสุดท้ายจำนนต่อการบาดเจ็บหรือยอมจำนนอีกหลายสัปดาห์ต่อมา
แม้การสู้รบนองเลือดและกำลังพลสูญเสียอย่างรุนแรงทั้งสองฝ่าย แต่การพ่ายแพ้ของญี่ปุ่นรับประกันตั้งแต่ต้น ความเหนือกว่าท่วมท้นของอเมริกันทั้งด้านอาวุธและจำนวน ตลอดจนการควบคุมอำนาจทางอากาศเบ็ดเสร็จ กอปรกับการที่ญี่ปุ่นไม่สามารถถอยหรือได้รับกำลังเพิ่มเติม ทำให้ไม่มีกรณีแวดล้อมที่เป็นไปได้ซึ่งฝ่ายอเมริกันจะแพ้ยุทธการ
ยุทธการนี้ถูกจารึกโดยภาพถ่ายการปักธงสหรัฐบนยอดภูเขาสุริบะชิสูง 166 เมตรโดยนาวิกโยธินสหรัฐห้านายและเหล่าพยาบาลสนามกองทัพเรือสหรัฐหนึ่งนายของโจ โรเซนทัล ภาพถ่ายบันทึกการปักธงที่สองบนภูเขานั้น ซึ่งทั้งสองเกิดในวันที่ห้าของยุทธการ 35 วัน ภาพถ่ายของโรเซนทัลพลันกลายเป็นสัญรูปถาวรของยุทธการนั้น สงครามในแปซิฟิก และเหล่านาวิกโยธิน และได้รับการทำซ้ำอย่างกว้างขวาง
ปลาเอินตาขาว

ปลาเอินตาขาว  ปลาน้ำจืดชนิดหนึ่ง มีชื่อวิทยาศาสตร์ว่า "Probarbus labeamajor" อยู่ในวงศ์ปลาตะเพียน (Cyprinidae) วงศ์ย่อย Cyprininae
ลักษณะ.
มีรูปร่างคล้ายปลายี่สก ("P. jullieni") ซึ่งเป็นปลาที่อยู่ในสกุลเดียวกัน แต่มีรูปร่างป้อมสั้นกว่า จำนวนแถบมีขนาดเล็กกว่าและมีมากกว่าถึง 5–6 แถบ ใต้คางมีเนื้อเป็นติ่งเล็ก ตอนกลาง ขอบตาเป็นสีขาว อันเป็นมาของชื่อ
ที่อยู่.
พบเฉพาะในแม่น้ำโขงที่เดียวเท่านั้น จัดเป็นปลาที่หายากมาก ใกล้สูญพันธุ์เต็มที่
ชื่อเรียกอื่น.
ปลาเอินตาขาว ยังมีชื่อเรียกอื่นอีกว่า "ปลาเอินคางหมู" หรือ "ปลายี่สกปากหนา"